title: Mercedes-Benz A-sarja (W168)

text: Vaikka Daimler-Benz-yhtiö yrittikin sovitella suhteitaan A-sarjan vakavuusongelman paljastaneeseen toimittaja Robert Colliniin, se boikotoi häntä Smart-kääpiöauton esittelyssä. Tämä johti Collinin autojournalistikollegoiden Daimler-Benzille lähettämään avoimeen kirjeeseen jossa he pahoittelivat tilannetta. Daimler-Benz suostui tällaisen kielteisen mediajulkisuuden jälkeen kutsumaan myös Collinin konsernin uusien mallien esittelyyn.


title: Mercedes-Benz A-sarja (W168)

text: Tehdas reagoi kuitenkin nopeasti. 17 000 A-Mersua kutsuttiin takaisin tehtaalle. ESP-ajonhallintajärjestelmä rakennettiin kokonaan uudelleen.


title: Mercedes-Benz A-sarja (W168)

text: Autoihin tehtiin ainakin seuraavat muutokset vakauden parantamiseksi: ESP tuli vakiovarusteeksi (ensimmäisenä maailmassa), rengasprofiilia madallettiin 50-profiiliin, A-sarjan uudeksi rengaskooksi valittiin 195/50/15 ja myös jousitusta tukevoitettiin.


title: Mercedes-Benz A-sarja (W168)

text: Daimler-Benz myös pystytti imagokampanjan, jossa tennistähti Boris Becker totesi oppineensa enemmän virheistään kuin menestyksestään.


title: Mercedes-Benz A-sarja (W168)

text: Turvallisuustekijät olivat keskeisiä asioita A-mallia suunnitellessa muutoinkin, ja jo W168-korisarjan A-Mercedeksellä saavutettiin Euro NCAP:n törmäystesteissä neljä tähteä aikuismatkustajien osalta. Erityisesti auton kokoonpainuvien rakenteiden suunnitteluun oli paneuduttu ja myös moottori sijoitettiin hyvin alas viistoon, jolloin se törmäyksen sattuessa liukuu auton alle matkustamon sijaan. Jo ensimmäiset A-sarjalaiset olivat lisäksi varustettuja kaksin turvatyynyin, mikä auton esittelyajankohtana ei ollut itsestäänselvyys autojen turvavarustelussa. Myös lisävarusteina saadut sivuturvatyynyt muuttuivat myöhemmin vakiovarusteiksi.


title: Mercedes-Benz A-sarja (W168)

text: 20 vuoden kuluttua Mercedes-Benzin historian suurimmasta imagotappiosta Daimlerin entinen johtaja listasi näkemyksensä kaatumisen syistä: A-sarjalainen oli suunniteltu puutteellisen tiedon pohjalta; sen painopiste oli liian korkealla; sen renkaiden seinämä oli liian pehmeä; sen jousitus oli väärin säädetty; ja lisäksi elektroninen ajonvakautus toimi odottamattomalla tavalla. Ääritilanteessa näiden tekijöiden yhteisvaikutus aiheutti onnettomuuden.


title: Mercedes-Benz A-sarja (W168)

text: Saksan lisäksi A-sarjaa on valmistettu Brasiliassa. Vuonna 2003 Sao Bernando do Campossa valmistettiin yhteensä 6 989 autoa.


title: Mercedes-Benz A-sarja (W169)

text: Mercedes-Benz W169 on Mercedes-Benz A-sarjan toinen sukupolvi, jota valmistettiin vuosina 2004–2012. Toisen sukupolven A-sarjan Mercedes-Benz esiteltiin kesäkuussa 2004. Myyntiin se tuli saman vuoden syksyllä. W169 on edeltäjäänsä suurempi, varsinkin pituudeltaan, ja se oli saatavilla sekä kolmi- että viisiovisena. Lang-malli ei ollut enää valikoimissa. Moottorikoot vaihtelevat 1,5 ja 2,0 litran välillä.


title: Mercedes-Benz A-sarja (W169)

text: Mallia oli saatavilla kolmella eri varustelutasolla.


title: Mercedes-Benz A-sarja (W169)

text: Classic:


title: Mercedes-Benz A-sarja (W169)

text: teräsvanteet ja muovisomisteet


title: Mercedes-Benz A-sarja (W169)

text: Elegance:


title: Mercedes-Benz A-sarja (W169)

text: kevytmetallivanteet, puusomisteet, nahkasisusta ja sähköikkunat edessä ja takana


title: Mercedes-Benz A-sarja (W169)

text: Avantgarde:


title: Mercedes-Benz A-sarja (W169)

text: kevytmetallivanteet, nahkasisusta, projektorivalot


title: Mercedes-Benz A-sarja (W169)

text: Keväällä 2008 Mercedes-Benz esitteli päivitetyn A-sarjan Leipzigin autonäyttelyssä. Uudistuksissa panostettiin ympäristöystävällisyyteen ja hyvään polttoainetalouteen. Ulkoisesti auto muuttui muun muassa uusilla valoumpioilla ja puskureilla. Samoin jäähdyttäjän säleikkö sai uudet muodot. Teknisistä uudistuksista voidaan mainita A150- ja A170-mallien yhteyteen saataville tullut Start/Stop-tekniikka. Myös sisätiloja päivitettiin uusilla verhoilumateriaaleilla sekä uudella keskikonsolilla.


title: Agía Triáda

text: Agía Triáda (; ; ”Pyhä Kolminaisuus”) voi viitata seuraaviin kohteisiin Kreikassa:


title: Mercedes-Benz A-sarja (W176)

text: Mercedes-Benz W176 on Mercedes-Benz A-sarjan kolmas sukupolvi, jota on valmistettu vuodesta 2012 lähtien. A-sarjan kolmannen sukupolven malli esiteltiin vuonna 2012 Geneven autonäyttelyssä. Autoja kokoonpannaan Meksikon, Saksan ja Unkarin lisäksi myös Suomessa Uudenkaupungin autotehtaalla. Samalle pohjalevylle kuin W176 perustuu myös Infiniti Q30.


title: Mercedes-Benz A-sarja (W176)

text: Mercedes-Benz W176 sai vuoden 2012 Euro NCAP -kolaritestistä tulokseksi täydet viisi tähteä.


title: Suomen Psykosynteesiyhdistys

text: Suomen Psykosynteesiyhdistys ry - Psykosyntesföreningen i Finland rf on kaksikielinen (suomi, ruotsi) joulukuussa 2011 perustettu järjestö, jonka tarkoituksena on edistää psykosynteesin tunnettuutta Suomessa. Tämän lisäksi yhdistys edistää psykosynteesin piirissä toimivien ammatinharjoittajien yhteisiä etuja ja psykosynteesin yleisiä toimintaedellytyksiä Suomessa. Yhdistys järjestää koulutusta psykosynteesin perusteista sekä jatkokouluttaa ja kehittää jäsenistöään erilaisten tapahtumien avulla ja kautta.


title: Suomen Psykosynteesiyhdistys

text: Yhdistys tekee yhteistyötä paitsi Skandinavian muiden psykosynteesiyhdistysten kanssa, myös Euroopassa ja muualla maailmassa psykosynteesin piirissä toimivien yhdistysten ja koulutustenjärjestäjien kanssa.


title: Gaby Baginsky

text: Gaby Baginsky (oik. Gabriele Baginski; 21. helmikuuta 1954 Salzbergen, Ala-Saksi) on saksalainen kevyen musiikin laulaja. Hänen tyylilajinsa on pääasiassa iskelmää.


title: Gaby Baginsky

text: Gaby Baginsky opiskeli koulun jälkeen musiikkia, koreografiaa ja logopediaa. Ensimmäisen singlensä hän julkaisi vuonna 1970 ja teki läpimurtonsa iskelmälaulajana 1975 kappaleella "Häng die Gitarre nicht an den Nagel". Seurasi liuta menestyskappaleita, kuten "Diebe kommen am Abend", "Der Rum von Barbados" ja "Marigot Bay". Seuraavan vuosikymmenen alussa Gabinskyn ura alkoi hiipua, kunnes hän teki paluun 1993.


title: Gaby Baginsky

text: Vuonna 1994 Gaby Baginsky otti osaa Deutsche Schlager-Festspiele -kisaan sävellyksellä "Verzeih mein Freund" ja saavutti sijan 7. Vuonna 1998 hän voitti samaisen kilpailun kappaleella "Männer versteh'n nur was sie woll'n". Menestyksen myötä Gabinskysta tuli television kevyen musiikin ohjelmien vakiokasvo.


title: Gaby Baginsky

text: Gaby Baginsky asui pitkään Rheinessa ja muutti sittemmin Bad Bentheimiin.


title: C-Lion1

text: C-Lion 1 on noin 1 200 kilometriä pitkä tietoliikennemerikaapeli Helsingistä Rostockiin. Se tarjoaa ensimmäisen suoran tietoliikenneyhteyden Suomesta Keski-Eurooppaan. Aiemmat yhteydet kulkevat Ruotsin ja Tanskan kautta.


title: C-Lion1

text: Kaapelin lasku alkoi lokakuussa 2015 ja valmistui tammikuussa 2016. Kaupalliseen käyttöön kaapeli otettiin toukokuussa 2016. Kaapelissa on kahdeksan valokuituparia, joiden välityskyky on yhteensä 144 terabittiä sekunnissa.


title: Bad Bentheim

text: Bad Bentheim on kaupunki luoteisessa Saksassa Ala-Saksin osavaltiossa lähellä Alankomaiden rajaa. Se tunnetaan muun muassa kylpylätoiminnastaan, hiekkakivestään ja Burg Bentheim -nimisestä linnakkeestaan.


title: Bad Bentheim

text: Bad Bentheim sijaitsee Grafschaft Bentheimin piirikunnan eteläosassa. Sen hallinnollinen alue rajoittuu lännessä Alankomaihin ja etelässä Nordrhein-Westfalenin osavaltioon. Pohjoisessa Bad Bentheim rajoittuu Nordhornin kaupunkiin. Lähimmät suuret kaupungit ovat Münster, Osnabrück ja Alankomaiden Enschede. Ruhrin alue suurkaupunkeineen sijaitsee Bad Bentheimin eteläpuolella; etäisyys Kölniin on noin 170 kilometriä. Amsterdam puolestaan sijaitsee noin 180 kilometriä Bad Bentheimista länteen.


title: Bad Bentheim

text: Varhaisin asiakirjamaininta Bad Bentheimista on vuodelta 1050 muodossa "Binithem". Nimen etymologiasta on eri teorioita: se saattaa juontua saksan vihvilöitä tarkoittavasta sanasta "Binsen" tai muinaisesta germaaniheimosta, jonka latinalainen nimi on "tubantes". Bad Bentheimin alueella kasvoi aikoinaan runsaasti vihvilöitä, tubantes-heimo puolestaan eli nykyisen Alankomaan itäosassa keskiaikaa edeltäneenä kansainvaellusten aikana.


title: Bad Bentheim

text: Bad Bentheim oli vuosisatoja saman nimisen kreivikunnan, Grafschaft Bentheimin, keskus. Kreivikunta sijaitsi Pyhän saksalais-roomalaisen keisarikunnan luoteiskolkassa. Sen historia alkaa noin vuodesta 1050 ja päättyy vuoteen 1806. Noin tuhat neliökilometriä laajan kreivikunnan alue vastaa suunnilleen nykyistä Grafschaft Bentheimin piirikuntaa. Kaupunkioikeudet Bad Bentheim sai 1865. Vuonna 1945 kaupunki menetti asemansa paikallisena hallintokeskuksena, kun brittiläiset miehittäjät tekivät Nordhornista piirikunnan pääkaupungin. Bad Bentheim tunnetaan mahtavasta varhaiskeskiaikaisesta linnakkeestaan, Burg Bentheimista. Linnakkeen historia alkaa vuoden 1020 tienoilta ja se on ympäristöään korkeammalla sijaitseva niin sanottu "Höhenburg". Ensimmäinen asiakirjamaininta linnakkeesta on vuodelta 1116.


title: Bad Bentheim

text: Bad Bentheimin rikkilähteet löydettiin 1711, ja sen jälkeen alkoi kylpylätoiminnan kehittyminen. Toisen maailmansodan jälkeen tehtiin niin kutsuttu Bakker-Schut-Plan, suunnitelma, jonka mukaan laajoja alueita Luoteis-Saksasta olisi liitetty Alankomaihin. Bentheimista olisi tullut "Neder-Benthem"; suunnitelma ei toteutunut. Bentheimiin liitettiin useita naapurikuntia Ala-Saksin kuntauudistuksessa 1974. Kaupungin hallinnollisella alueella sijaitsee liitosten seurauksena varsinaisen Bad Bentheimin lisäksi kaupunginosat Achterberg, Bardel, Gildehaus, Hagelshoek, Holt und Haar, Sieringhoek, Waldseite ja Westenberg.


title: Bad Bentheim

text: Bentheimer Goldiksi kutsuttu hiekkakivi oli huomattava vientituote 1400-luvulta aina 1700-luvulle.


title: Bad Bentheim

text: Bad Bentheimin merkittävin nähtävyys on Burg Bentheim linnanpuistoineen. Kaupungin useista kirkkorakennuksista huomattavimpiin kuuluu Evangelisch-Reformierte Kirche vuodelta 1696. Bad Bentheimin museoista mainittakoon hiekkakiviteollisuudesta kertova Bad Bentheimer Sandsteinmuseum. Kaupungin Ackerbürger-taloista huomionarvoisimpana mainitaan usein Haus Westerhoff. Taide-elämää edustaa muun muassa ulkoilmateatteri Freilichtspiele Bad Bentheim, joka perustettiin 1925.


title: Bad Bentheim

text: Matkailun merkitys Bad Bentheimin talouselämälle on huomattava. Kaupunkiin on syntynyt kylpyläpaikkakunnille tyypillisiä pieniä ja keskisuuria majoitus-, ravitsemus- ja hoitoalojen yrityksiä.


title: Bad Bentheim

text: Bad Bentheimin rautatieasema, Bahnhof Bad Bentheim, sijaitsee 55-kilometrisellä rataosuudella Almelo–Salzbergen, joka on osa Amsterdamista Berliiniin kulkevaa rautatieyhteyttä. Asema otettiin käyttöön 1860-luvulla. Rataosuus on kokonaisuudessaan sähköistetty.


title: Bad Bentheim

text: Bad Bentheim kautta kulkee Grafschaft Bentheimin piirikuntaa pohjois–eteläsuuntaisesti halkova Bundesstraße 403, jonka reitti alkaa Alankomaiden rajalta Emlichheimin kaupungista ja päättyy Nordrhein-Westfalenissa sijaitsevaan Ochtrupin kaupunkiin. Eurooppatie E30:een kuuluva Bundesautobahn 30 kulkee Bad Bentheimin keskustan pohjoispuolitse; moottoritie jatkuu Alankomaiden puolella nimellä Rijksweg 1. Bundesautobahn 31 kulkee Bad Bentheimin keskustan itäpuolitse.


title: Bad Bentheim

text: Lähin kansainvälinen lentoasema on Flughafen Münster/Osnabrück.


title: Bad Bentheim

text: Bad Bentheimissa syntyneitä tunnettuja henkilöitä ovat muun muassa:Kaupungissa on vaikuttanut myös muun muassa iskelmälaulaja Gaby Baginsky (1954).


title: Washilly Tshibasu

text: Kalala Washilly Tshibasu (s. 25. helmikuuta 1990 Kinshasa, Zaire) on kongolais-belgialainen jalkapalloilija, joka edustaa Ykkösessä pelaavaa Kokkolan Pallo-Veikkoja. Hänen pelipaikkansa on keskikenttäpelaaja.


title: Washilly Tshibasu

text: Tshibasu pelasi juniorina eri joukkueissa Belgiassa. Hän on edustanut myös Feyenoordin reservijoukkuetta. Kaudeksi 2010–2011 Tshibasu siirtyi Belgian toisen sarjatason Royal Antwerp FC:hen.


title: Washilly Tshibasu

text: Keväällä 2013 Ykkösessä pelannut Oulun Palloseura testasi Tshibasua ja teki hänen kanssaan sopimuksen. Seura purki sopimuksen kuitenkin jo kesäkuussa 2013. Tämän jälkeen Tshibasu siirtyi Kakkosessa pelanneen Kokkolan Pallo-Veikkojen riveihin, jossa hän pelasi syyskuuhun 2014 asti. Kaudeksi 2015 Tshibasu siirtyi Ykköseen nousseen PS Kemi Kingsin riveihin, mutta sopimus purettiin jo elokuussa 2015. Hän palasi sarjatasoa alempana pelanneeseen KPV:hen ja oli loppukaudesta mukana varmistaessa joukkueen lohkovoittoa. Tsibasu on ollut KPV:ssä sen Ykkösen kausina 2016 ja 2017 runkopelaajia. Hänet valittiin mm. kaudella 2016 kesäkuun Ykkösen pelaajaksi.


title: Aachener Printen

text: Aachener Printen on pehmeä, melko paksu, saksalainen piparkakku, joita valmistetaan Aachenin kaupungissa Saksassa. Alun perin Aachener Printen makeutettiin hunajalla, mutta makeutukseen on käytetty yli kaksisataa vuotta sokerijuurikassiirappia.


title: Aachener Printen

text:
Nimi Aachener Printen on suojattu Euroopan unionin nimisuojajärjestelmässähttp://ec.europa.eu/agriculture/quality/door/registeredName.html?denominationId=50, joten kaikkien valmistajien tulee olla Aachenissa tai sen lähialueella.
Kaiverretuissa muoteissa valmistettuja pikkuleipiä ("couques de Dinant") on valmistettu Dinantin kaupungissa Belgiassa yli tuhat vuotta. Kun kuparin pakottamiseen erikoistuneita käsityöläisiä muutti Dinantista Aacheniin 1400-luvulla, he toivat mukanaan reseptin ja perinteen valmistaa pikkuleipiä kuvioiduissa vuoissa. Printeneitä myytiin luostarien apteekeissa, koska joidenkin valmistusaineiden (hunaja, yritit ja mausteet) koettiin edistävän terveyttä.


title: Aachener Printen

text: Alun perin Aachener Printenit makeutettiin hunajalla, mutta nykyään käytetään sokerijuurikassiirappia. Siirappia alettiin käyttää, kun hunajan saatavuus heikkeni Napoleonin sotien vuoksi 1800-luvun alussa. Uusi makeutustapa säilyi Napoleonin kukistumisen jälkeenkin.


title: Aachener Printen

text: Aachener Printenien valmitukseen käytetään useita mausteita kuten kanelia, anista, neilikkaa, kardemummaa, korianteria, maustepippuria ja inkivääriä. Tarkat tiedot maustesekoituksesta ovat kuitenkin Printen-leipomoiden varjeltu salaisuus.


title: Aachener Printen

text: Alkuperäisten Aachener Printenien lisäksi on saatavilla Printeneitä manteleilla ja suklaalla tai sokerilla kuorrutettuina.


title: Aachener Printen

text: Alun perin muottien kuva-aiheet olivat uskonnollisia. 1800-luvun alussa yleisiä kuva-aiheita olivat ranskalaiset ja preussilaiset sotilaat. Symbolisesti näin voitiin purra epäsuosituilta hallitsijoilta pää irti, mikä on alueelle tyypillistä ja karnevaalissa toistettavaa huumoria.


title: Hengen tulet

text: Hengen tulet on suomalaisen black metal -yhtye Hornan yhdeksäs studioalbumi, joka julkaistiin 22. syyskuuta 2015.


title: Hengen tulet

text: Kaikki kappaleet kirjoittanut Shatraug sekä sovittanut Horna.


title: Kalkun rautatieasema

text: Kalkun rautatieasema (, vanhan aseman lyh. Kalk ja ratakm 198+674) ) on rautatieliikennepaikka Tampere–Pori-radalla Kalkun kaupunginosassa Tampereella. Asema avattiin alun perin 1896 nimellä Pitkäniemi alueen samannimisen sairaalan mukaisesti. Vuoden 1950 alussa liikennepaikan nimi vaihdettiin Kalkuksi, ja asemalta rakennettiin 1960-luvulla teollisuusraide radan pohjoispuolelle syntyneen kaupunginosan yritysten tarpeisiin.


title: Kalkun rautatieasema

text: Kalkku muutettiin miehittämättömäksi seisakkeeksi 1968. Henkilöliikenne loppui 1983 ja lakkautettiin vanhasta paikastaan seuraavana vuonna. Nykyinen Kalkun linjavaihde sijaitsee kilometrin Porin suuntaan.


title: Pohjoisesplanadi 37

text: Pohjoisesplanadi 37 on Helsingissä Pohjoisesplanadin varrella sijaitseva liike- ja toimistotalo. Talon historia alkaa vuodesta 1839 jolloin paikalle valmistui kaksikerroksinen empiretyylinen kivirakennus. Tämän talon pohjakerrokseen avattiin näyteikkunat arkkitehti Theodor Höijerin suunnitelman mukaan vuonna 1881 ja samalla julkisivua muutettiin. Vuosina 1890–1891 taloa korotettiin kahdella kerroksella arkkitehti Konstantin Kiseleffin toimiessa suunnittelijana ja samanaikaisesti talon pihan puolelle rakennettiin pieni pihasiipi. Myöhemmin 1890-luvulla talon takana olevan umpipihan ympärille rakennettiin pihasiivet Kiseleffin suunnitelmien mukaisesti arkkitehtien Elia Heikelin ja Selim A. Lindqvistin tekemin muutoksin.


title: Pohjoisesplanadi 37

text: 1900-luvulla talon pohjakerrokseen valmistui 1910–1911 elokuvateatteri, suunnittelijoina olivat arkkitehdit Knut Wasastjerna ja Gust. Ad. Lindberg. Seuraava suuri muutos tapahtui vuonna 1930 kun taloa korotettiin kolmella konttorikerroksella ja samassa yhteydessä uudistettiin alemmat vanhat kerrokset ja asennettiin taloon muun muassa hissit. Suunnittelijana toimi nyt arkkitehtitoimisto Borg, Sirén & Åberg. Tämän jälkeen taloon on tehty vain pienempiä muutoksia lähinnä myymäläkerroksiin. Nykyään talossa toimii muun muassa Seppälän vaatetusliike.


title: Lay Zhang

text: Zhang Yixing (yksinkertaistettu kiina: 张艺兴; perinteinen kiina: 張藝興) (s. 7. lokakuuta 1991) on kiinalainen näyttelijä ja laulaja, joka tunnetaan paremmin nimellä Lay. Hän tuli tunnetuksi osallistuttuaan vuonna 2005 televisio-ohjelmaan "Star Academy". Hänet kirjattiin EXO-ryhmän jäseneksi tammikuussa 2012. Syyskuussa 2015 hän julkaisi omaelämäkerran, nimeltään "Standing Firm At 24".


title: Lars Nyström

text: Lars Henrik Edvard Nyström (s. 1942) on suomalainen tekniikantutkija ja professori. Hän on ollut Lappeenrannan teknillisen korkeakoulun prosessitekniikan professori vuodesta 1982. Hän tutki sementtiuunien dynamiikkaa ja tietokoneohjausta, prosessisimulointia ja siihen liittyviä tietokonemenetelmiä ja myös jauhatuksen optimointia.


title: Jonas Litonius

text: Jonas Litonius (27. elokuuta 1810 – 31. toukokuuta 1864) oli suomalainen Helsingissä toiminut verhoilijamestari ja huonekalutehtailija.


title: Jonas Litonius

text: Liedosta kotoisin ollut Litonius oli satulasepänkisälli saapuessaan Helsinkiin syksyllä vuonna 1833. Hän oli alukai kahden vuoden ajan satulaseppämestari J. Ekmanin palveluksessa ja sai sitten vuonna 1835 maistraatilta luvan verhoilijamestarin toimen harjoittamiseen. Litonius vannoi porvarivalan vuonna 1836. Hän menestyi verhoilijana niin hyvin että hän saattoi vuonna 1840 perustaa myös huonekalutehtaan.


title: Jonas Litonius

text: Litonius osti vuonna 1845 Kluuvinlahden rannalta 6 200 neliökyynärän kokoisen osaksi kallioperäisen tontin tuhannella hopearuplalla. Hän rakennutti sitten tontille kolmikerroksisen kivitalon jonka suunnitteli muurarimestari Gustaf Paulus Leander. Domus Litonii nimellä myöhemmin tunnettu talo valmistui vuonna 1847 samaan aikaan kun Litonius meni naimisiin taloudenhoitajansa Lovisa Grahnin kanssa. Talon piharakennuksiin kuului Litoniuksen huonekalutehtaan verstaita, luhtiaitta, kaksi tallia, karjarakennus ynnä muita ulkorakennuksia. Talon kellarissa olevasta kaivosta pumpattiin vesi ullakolla olevan säiliöön josta se johdettiin lyijyisissä vesijohtoputkissa talon keittiöihin. Litoniuksen perhe asui talon kolmannessa kerroksessa ja suurin osa rakennuksesta vuokrattiin Helsingin teknillisen reaalikoulun käyttöön. Koulu toimi talossa vuosina 1849–1877.


title: Jonas Litonius

text: Jonas Litonius valittiin vuonna 1850 Helsingin kaupunginvanhimpien joukkoon. Hän luopui terveyssyistä huonekalujen valmistamisesta ja keskittyi sitten vaativiin sisustus- ja koristelutöihin. Kun Venäjän keisari Aleksanteri II vieraili Helsingissä avaamassa vuoden 1863 valtiopäivät huolehti Litonius keisarillisen palatsin, Nikolainkirkon ja valtiopäivätanssiaisten pitopaikkana käytetyn Helsingin uuden rautatieaseman salin koristelusta.


title: Jonas Litonius

text: Litonius kuoli vuonna 1864. Hänet on haudattu Hietaniemen vanhalle hautausmaalle.


title: Stig Nyström

text: Stig Henning Mikael Nyström (14. heinäkuuta 1924 Helsinki – 15. marraskuuta 2018 Helsinki) oli suomalainen lääkäri ja professori.


title: Stig Nyström

text: Nyströmin vanhemmat olivat johtaja Rudolf Nyström ja Ede Björkman. Nyström tuli ylioppilaaksi 1942, ja sotien aikaan hän palveli varusmiehenä panssarijoukoissa. Nyström valmistui Helsingin yliopistosta filosofian maisteriksi vuonna 1950, lääketieteen lisensiaatiksi 1956, ja lääketieteen ja kirurgian tohtoriksi hän väitteli 1960. Samana vuonna hän avioitui sairaanhoitaja Maire Sauna-ahon kanssa.


title: Stig Nyström

text: Nyström erikoistui neurokirurgiaan 1962 ja jatkoi opintojaan Harvardin yliopistossa 1963–1965. Hän hoiti Oulun yliopiston neurokirurgian professuuria vuosina 1976–1989. Hän tutki aivokasvaimia ja epilepsiakirurgiaa. Hän esiintyi myös taidemaalarina ja piti noin 40 taidenäyttelyä.


title: Congratulations (Cliff Richardin kappale)

text: Congratulations on Cliff Richardin esittämä kappale, joka edusti Britanniaa vuoden 1968 Eurovision laulukilpailussa. Bill Martinin ja Phil Coulterin sävellys sijoittui 28 pisteellä kilpailun toiseksi. Lisäksi se myi maailmanlaajuisesti miljoonia kappaleita, nousten esimerkiksi Britannian listaykköseksi. Richard levytti kappaleen myös ranskaksi, saksaksi ja espanjaksi. Lisäksi kappaleesta tehtiin maailmalla 30 erilaista cover-versiota.


text: Kappaleessa soittaa bassoa myöhemmin Led Zeppelin -yhtyeessä vaikuttanut John Paul Jones.


title: Henning Harnisch

text: Henning Jan Harnisch (s. 15. huhtikuuta 1968 Marburg, Länsi-Saksa) on saksalainen kilpauransa päättänyt koripalloilija ja Euroopan mestari. Laiturina pelannut Harnisch edusti urallaan saksalaisia Gießen 46ersia, Bayer Giants Leverkusenia ja ALBA Berliniä.


title: Henning Harnisch

text: Saksan koripallomaajoukkueessa Harnisch voitti Euroopan mestaruuden Saksassa 1993. Hän pelasi jo Länsi-Saksan joukkueessa vuoden 1987 EM-kilpailuissa ja edusti jälleenyhdistynyttä Saksaa EM-kilpailuissa vuoden 1993 lisäksi vuonna 1997. Vuonna 1994 Harnisch edusti Saksaa MM-kilpailuissa ja vuonna 1992 Barcelonan olympiaturnauksessa, missä Saksa sijoittui seitsemänneksi.


title: Limingan Kiekko

text: Limingan Kiekko ("LiKi") on suomalainen urheiluseura. Seuran toiminta tapahtuu lähinnä Limingan alueella, Pohjois-Pohjanmaalla. Se on perustettu vuonna 1982, ja sen päälajeina ovat jääkiekko ja jalkapallo. Aktiivia nuorison urheilukasvatusta tekevä seura on Nuori Suomi-tunnuksella merkitty, rekisteröity yhdistys.


title: Mikko Virtanen (jääkiekkoilija, 1994)

text: Mikko Sakari Virtanen (s. 7. maaliskuuta 1994 Kouvola) on suomalainen jääkiekkoilija, joka pelaa SM-liigajoukkue KooKoossa. Hän toimii joukkueen varakapteenina. Virtanen on pelipaikaltaan keskushyökkääjä, mutta hän osaa pelata myös laidassa. Virtanen laukoo oikealta.


title: Mikko Virtanen (jääkiekkoilija, 1994)

text: Virtanen on KooKoon oma kasvatti. Hän debytoi seuran miesten joukkueessa Mestiksessä jo 16-vuotiaana kaudella 2010–2011, jolloin Virtanen pelasi kolme ottelua ilman tehopisteitä. Huhtikuussa 2011 hän teki vuoden mittaisen jatkosopimuksen KooKoon kanssa. Kaudella 2011–2012 Virtanen pelasi neljä Mestis-ottelua ilman tehopisteitä. Hän pelasi miesten pelejä myös Suomi-sarjajoukkue KooKoo-65:ssä yhden runkosarja- että karsintasarjaottelun verran. Virtanen pelasi suurimman osan kaudestaan KooKoon A-nuorissa, joiden paras maalintekijä ja toiseksi paras pistemies hän oli tehoilla 16+17=33. Virtanen teki yhden ottelun visiitin myös Tampereen Ilveksen A-nuoriin. Kesäkuussa 2012 hän teki taas vuoden mittaisen jatkosopimuksen KooKoon kanssa.


title: Mikko Virtanen (jääkiekkoilija, 1994)

text: Kaudella 2012–2013 Virtanen pelasi KooKoossa 17 runkosarjaottelua tehden kolme syöttöpistettä. Lokakuussa 2012 seura lainasi hänet joulutaukoon asti Helsingin IFK:n A-nuoriin, jossa Virtanen pelasi 15 ottelua. Kaudesta 2013–2014 hän pelasi jo valtaosan Mestiksessä tehden 31 runkosarjaottelussa tehot 4+7=11 ja 14 playoff-ottelussa yhden maalin. Virtanen voitti kauden päätteeksi Mestiksen-mestaruuden. Hän kävi kauden aikana taas myös lainalla HIFK:n A-nuorissa pelaten siellä kuusi ottelua. Kaudella 2014–2015 Virtanen teki Mestiksen runkosarjassa 21 tehopistettä. Hän voitti kauden päätteeksi Mestis-hopeaa ja palkittiin sarjan herrasmiespelaajana Waltteri Immonen -palkinnolla.


title: Mikko Virtanen (jääkiekkoilija, 1994)

text: Virtanen teki kaudeksi 2015–2016 kaksivuotisen jatkosopimuksen SM-liigaan nostetun KooKoon kanssa. Syyskuussa 2015 seura lainasi hänet varusmiespalveluksen vuoksi alustavasti joulutaukoon asti kestäneellä sopimuksella Mestis-joukkue Heinolan Peliittoihin. Virtanen teki KooKoossa SM-liigadebyyttinsä 8. tammikuuta 2016 vieraissa JYPiä vastaan. Hän sai ottelussa jääaikaa 14.11 minuuttia. Virtanen sai myös yhden kahden minuutin jäähyn kampituksesta. Liigauransa avausmaalin hän teki viidennessä ottelussaan 16. tammikuuta 2016 vieraissa Hämeenlinnan Pallokerhoa vastaan. Virtanen pelasi kauden aikana SM-liigassa 17 runkosarjaottelua tehopistein 4+3=7.


title: Mikko Virtanen (jääkiekkoilija, 1994)

text: Varsinaisella SM-liigan tulokaskaudellaan 2016–2017 Virtanen teki 49 runkosarjaottelussa tehot 5+9=14. Hänen kauttaan lyhensi muutamia otteluita myös tammikuussa 2017 tullut loukkaantuminen. Huhtikuussa 2017 Virtanen teki vuoden mittaisen jatkosopimuksen KooKoon kanssa. Lähes tasan vuotta myöhemmin hänen sopimustaan jatkettiin jälleen vuodella. Kaudeksi 2018–2019 Virtanen nimettiin joukkueen varakapteeniksi.


title: Mikko Virtanen (jääkiekkoilija, 1994)

text: Virtanen edusti Suomen alle 17-vuotiaiden maajoukkuetta Euroopan nuorten olympiafestivaaleilla sekä World U-17 Hockey Challengessa vuonna 2011, joista ensimmäisenä mainittu turnaus päättyi hopeaan. Yhteensä hän on pelannut 13 nuorten ja 12 poikien maaottelua.


title: Mikko Virtanen (jääkiekkoilija, 1994)

text: Virtanen valmistui ylioppilaaksi Kouvolan iltalukiosta syksyllä 2015. Hän harrastaa kesäisin tennistä.


title: Xabier Etxeita

text: Xabier Etxeita Gorritxategi (s. 31. lokakuuta 1987 Zornotza, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Athletic Bilbaota ja on pelipaikaltaan keskuspuolustaja.


title: Xabier Etxeita

text: Baskisyntyinen Etxeita liittyi Athletic Bilbaon reservijoukkueeseen vuonna 2006. Ensimmäiset ottelunsa seuran edustusjoukkueessa hän pelasi kaudella 2008–2009, joista ensimmäinen oli 16. marraskuuta 2008 naapuriseura Osasunaa vastaan.


title: Xabier Etxeita

text: 16. heinäkuuta 2010 vähäisen peliajan johdosta, Etxeita siirtyi Elcheen. Hän onnistui uudessa seurassaan vakiinnuttamaan paikkansa avauskokoonpanossa nopeasti. 4. kesäkuuta 2013 kauden viimeisen ottelun jälkeen valencialaisseura onnistui nousemaan maan pääsarjaan yli 20 vuoden tauon jälkeen. Hän teki kauden aikana pelaamissaan 40 sarjaottelussa yhteensä neljä maalia.


title: Xabier Etxeita

text: Kesällä 2013 Etxeita palasi takaisin Athletic Bilbaoon ilmaisella siirrolla. Hän pelasi kuitenkin ensimmäisen ottelunsa kaudella vasta 7. huhtikuuta 2014 Levantea vastaan.


title: Xabier Etxeita

text: Hän teki ensimmäisen maalinsa bilbaolaisseurassa 25. lokakuuta 2014 ottelussa Almeríaa vastaan.


title: Xabier Etxeita

text: Etxeita teki ensiesiintymisensä Espanjan maajoukkueessa 12. lokakuuta 2015 pelatussa vuoden 2016 EM-karsintaottelussa Ukrainaa vastaan.


title: Blue Gender

text: Blue Gender (tai Buru Jenda, ) on japanilainen Ryōsuke Takahashin luoma 26–osainen animesarja, josta on myös tehty anime-elokuva. Japanissa sarjan oikeudet on alkuperäisellä kehittäjästudiolla AIC:llä ja yhdysvalloissa sen oikeudet omistaa FUNimation.


title: Blue Gender

text: "Blue Gender: The Warrior" elokuva sisältää paljon sarjasta lainattuja kohtauksia. Suurin ero elokuvan ja sarjan välillä ilmeneen tarinan lopussa.


title: Blue Gender

text: 2010–luvulla "Yuji Kaido" todetaan kuolemansairaaksi, mutta koska lääketiede ei ymmärrä kyseistä sairautta tarjotaan hänelle ratkaisuksi lyhytaikaista syväjäädytystä. Yuji herätetään 2030–luvulla, jolloin Maasta on tullut ihmisten ja "Blue "–nimisten mutanttien taistelukenttä. Bluet ovat ajaneet ihmiskunnan rippeet karkuun maankamaralta avaruusasemalle nimeltä Toinen Maa ("Second Earth"). Yujin ja Toisesta Maasta kootun ryhmän tavoite on päästä takaisin avaruusasemalle ja auttaa taistelussa Blue-mutantteja vastaan.


title: Kiss Me Once Tour

text: Kiss Me Once Tour on australialaisen laulaja Kylie Minoguen neljästoista konserttikiertue. Kiertue markkinoi hänen "Kiss Me Once"-albumiaan ja alkoi 24. syyskuuta 2014 Liverpoolissa Englannissa.


title: Kiss Me Once Tour

text:
Act 1: Sex Is Better
Act 2: Secret Kiss
Act 3: Dizzy Kiss
Act 4: Lick Kiss
Act 5: French Kiss
Encore


title: Antiokian koulukunta

text: Antiokian koulukunta oli itämaisen kirkon oppisuunta, joka syntyi 200-luvulla ja jonka keskus oli Syyrian Antiokia. Sen vastustajana oli aleksandrialainen koulukunta. Antiokialainen koulukunta antoi enemmän arvoa historiallisille kuin dogmaattisille näkökohdille ja korosti Kristuksen inhimillisyyttä ja kristinuskon eettisiä ajatuksia. Vanhemman antiokialaisen koulukunnan perustaja oli Lukianos Samosatalainen (k. 311). Nuoremman koulukunnan vaikuttajiin kuului Johannes Khrysostomos (k. 407).


title: Pija Lindenbaum

text: Pija Lindenbaum (s. 27. huhtikuuta 1955 Sundsvall) on ruotsalainen lastenkirjailija ja kuvittaja. Hänelle on myönnetty August-palkinto (2000) ja Astrid Lindgren -palkinto (2008).


title: Pija Lindenbaum

text: Lindenbaum valmistui Tukholman Konstfackista vuonna 1979.


title: FNFL Sénégalais

text: FNFL Sénégalais (runkonumero T22) oli Vapaan Ranskan laivaston Algérien-luokan torpedovene, joka palveli toisessa maailmansodassa.


title: FNFL Sénégalais

text: Yhdysvaltain laivasto tilasi aluksen Wilmingtonista Delawaresta Dravo Corporationilta nimellä "USS Corbesier" ja runkonumerolla DE-106. Sen köli laskettiin 24. huhtikuuta 1943 ja alus laskettiin vesille 11. marraskuuta. Alus luovutettiin 2. tammikuuta 1944 lend lease -sopimuksen nojalla Ranskan pakolaishallitukselle, joka liitti sen Vapaan Ranskan laivastoon nimellä "Sénégalais". Alus otettiin palvelukseen 2. tammikuuta 1944.


title: FNFL Sénégalais

text: Alus siirrettiin pysyvästi Ranskalle MDAP-ohjelman perusteella 21. huhtikuuta 1952.


title: FNFL Sénégalais

text: Alus luokiteltiin fregatiksi 1952, jolloin se sai Naton mukaisen runkonumeron F-702. Se nimettiin elokuussa 1962 uudelleen "Yseriksi". Se myytiin 1965 romutettavaksi Walter Ritscherille Hampuriin.


title: Ebbe

text: Ebbe on skandinaavinen miehen etunimi, jonka naispuolinen vastine on Ebba. Molemmat nimet ovat syntyneet joko lyhentyminä germaanisesta nimestä "Eberhard", "pelkäämätön kuin villikarju tai muista "Eber" -alkuisista nimistä, tai toisen selityksen mukaan ne ovat muunnoksia tanskalaisesta nimestä "Esbern" tai "Asbern", jonka alkuosa viittaa aasa-jumaliin ja loppuosa tarkoittaa karhua.


title: Ebbe

text: Ruotsissa nimi Ebbe oli lokakuussa 2015 kaikkiaan 4965 miehellä ja yhdellä naisella. Sitä vastoin Suomessa nimi on jäänyt varsin harvinaiseksi, ja se on lokakuuhun 2015 mennessä annettu alle 90 henkilölle.


title: King’s Quest (videopeli)

text: King’s Quest on vuonna 1984 julkaistu seikkailupeli, joka alun perin julkaistiin IBM PCjr -tietokoneelle. Peli uudelleenjulkaistiin vuonna 1987 nimellä King’s Quest: Quest for the Crown. Peli on ensimmäinen "King’s Quest" -sarjassa.


title: King’s Quest (videopeli)

text: Tarina ja pelin kulku on Roberta Williamsin käsialaa Sierra On-Line -peliyhtiössä. Williams oli pääsuunnittelija pelisarjassa yhdeksänteen osaan asti, "" (1998). Vuonna 1990 pelistä julkaistiin uudistettu versio nimellä Roberta Williams’ King’s Quest I: Quest for the Crown.


title: King’s Quest (videopeli)

text: Kuningaskunta Daventry on kärsinyt harmeista, kun heidän taikakalujaan on varastettu: taikapeili, taikakilpi ja taikakirstu. Kuningas Edward lähettää rohkeimman ritarinsa, Sir Grahamin, etsimään näitä esineitä. Jos hän onnistuu etsinnöissään, hänestä tulee kuningaskunnan uusi kuningas.


title: King’s Quest (videopeli)

text: Vuonna 1987 "King’s Questista" tehtiin DOS-yhteensopiva EGA-versio. Vuonna 1990 pelistä tehtiin uusi versio, niin sanottu ”Enhanced version”. Tässä käytettiin Sierra Creative Interpreter -pelimoottoria (SCI), samaa pelimoottoria, jota käytettiin pelissä "King’s Quest IV". Vaikka tässä pelissä oli vielä vain 16 väriä, oli siinä tuki äänikortille.


title: Anni Huhtala

text:
Anni Huhtala on suomalainen taloustieteilijä. Hän on toiminut Valtion taloudellisen tutkimuskeskuksen (VATT) ylijohtajana syyskuusta 2015 alkaen.
Huhtala on filosofian tohtori (PhD) ja Aalto-yliopiston ympäristö- ja luonnonvarataloustieteen dosentti. Tohtoriksi hän väitteli Kalifornian yliopistossa Berkeleyssä vuonna 1994. Hänen väitöskirjansa tarkasteli kierrätyksen ympäristötaloudellisia vaikutuksia. Valtiotieteiden maisteriksi kansantaloustieteestä hän valmistui Helsingin yliopistosta vuonna 1989.


title: Anni Huhtala

text: Tutkimuksessaan Anni Huhtala on keskittynyt julkiseen talouteen sekä kehittänyt ja soveltanut ympäristöhyötyjen ja -haittojen taloudellisen arvottamisen menetelmiä. Hän on arvioinut tutkimuksessaan ympäristöpolitiikkaa ja sen ohjauskeinoja sekä osallistunut ympäristötilinpidon ja hyvinvoinnin mittaamisen kansainväliseen kehittämistyöhön.


title: Anni Huhtala

text: Huhtala on työskennellyt VATT:ssa vuodesta 2011 lähtien. Ennen nimitystään ylijohtajaksi hän toimi VATT:n tutkimusjohtajana. Vuosina 2002-2011 hän toimi MTT:n (Maa- ja elintarviketalouden tutkimuskeskus, nyk. Luonnonvarakeskus) ensimmäisenä ympäristötaloustieteen professorina.


title: Anni Huhtala

text: Vuosina 1998-2002 Huhtala johti ympäristötaloustieteen tutkimusyksikköä Ruotsin valtion taloudellisessa tutkimuslaitoksessa (Konjunkturinstitutet). Vuosina 1994-1998 hän toimi Lapin yliopiston taloustieteen professorina sekä Suomen Akatemian nuorempana tutkijana Metsäntutkimuslaitoksessa.


title: Anni Huhtala

text: Ympäristöä ja luonnonvaroja käsittelevässä taloustieteessä Huhtala pidetetään kansainvälisesti arvostettuna ja yhtenä alansa tunnetuimmista suomalaista. Hänellä on lukuisia kansainvälisiä luottamustehtäviä taloustieteen järjestöissä ja muissa yhteisöissä. Hän tekee edelleen aktiivista tutkimustyötä ja on aktiivinen keskustelija taloustieteen tutkijoiden keskuudessa. Ansioistaan hänet kutsuttiin Suomen Tiedeseuran (Finska Vetenskaps-Societen) jäseneksi 22.12.2015.


title: Richard Ford

text: Richard Ford (s. 16. helmikuuta 1944 Jackson, Mississippi) on yhdysvaltalainen kirjailija.


title: Richard Ford

text: Vuonna 1996 Fordille myönnettiin Pulitzerin kirjallisuuspalkinto ja PEN/Faulkner-palkinto teoksesta "Itsenäisyyspäivä". Vuonna 2013 hän sai ranskalaisen Prix Fémina Étranger -kirjallisuuspalkinnon teoksestaan "Canada".


title: FNFL Algérien

text: FNFL Algérien (runkonumero T52) oli Vapaan Ranskan laivaston Algérien-luokan torpedovene, joka palveli toisessa maailmansodassa.


title: FNFL Algérien

text: Yhdysvaltain laivasto tilasi aluksen Wilmingtonista Delawaresta Dravo Corporationilta nimellä "USS Cronin" ja runkonumerolla DE-107. Sen köli laskettiin 13. toukokuuta 1943 ja alus laskettiin vesille 27. marraskuuta. Alus luovutettiin 2. tammikuuta 1944 lend lease -sopimuksen nojalla Ranskan pakolaishallitukselle, joka liitti sen Vapaan Ranskan laivastoon nimellä "Algérien". Alus otettiin palvelukseen 23. tammikuuta 1944.


title: FNFL Algérien

text: Alus palautettiin sodan jälkeen Yhdysvaltain laivastolle, joka siirsi sen pysyvästi Ranskalle MDAP-ohjelman perusteella 21. huhtikuuta 1952.


title: FNFL Algérien

text: Alus luokiteltiin fregatiksi 1952, jolloin se sai Naton mukaisen runkonumeron F-701. Se nimettiin elokuussa 1962 uudelleen "Oiseksi". Alus palautettiin toukokuussa 1964 Yhdysvaltain laivastolle, joka myi sen romutettavaksi marraskuussa 1965.


title: Lyijy(IV)kloridi

text: Lyijy(IV)kloridi eli lyijytetrakloridi (PbCl) on lyijyn ja kloorin muodostama epäorgaaninen molekyyliyhdiste. Se on suhteellisen epästabiili ja sillä on vähäistä käyttöä orgaanisen kemian synteeseissä.


title: Lyijy(IV)kloridi

text: Lyijy(IV)kloridi on huoneenlämpötilassa väriltään vaaleankeltaista nestettä. Yhdiste hajaantuu veden vaikutuksesta muodostaen klooria ja vetykloridia, minkä vuoksi se savuaa kosteassa ilmassa. Kuumennettaessa se alkaa hajota lyijy(II)kloridiksi ja klooriksi yli 50 °C:n lämpötilassa ja reaktio voi tapahtua räjähdysmäisesti. Lyijy(IV)kloridi ei liukene rikkihappoon, mutta liukenee väkevään vetykloridiliuokseen muodostaen kompleksisia heksakloroplumbaatti(IV)ioneja ([PbCl]]. Yhdiste muodostaa näitä ioneja reagoidessaan myös muiden kloridien kanssa. Yhdiste on vahva hapetin. Dikloorioksidin kanssa aine reagoi muodostaen lyijyoksodikloridia, joka muistuttaa rakenteeltaan fosgeenia.


title: Lyijy(IV)kloridi

text: Lyijy(IV)kloridia valmistetaan johtamalla klooria lyijy(II)kloridin vesisuspensioon. Reaktioseokseen lisätään ammoniumkloridia, jolloin saostuu ammoniumheksakloroplumbaattia keltaisena kiteisenä aineena ((NH)[PbCl]). Tämä yhdiste reagoi kylmän väkevän rikkihapon kanssa muodostaen ensin heksaklorolyijyhappoa, joka hajoaa lyijy(IV)kloridiksi ja vetykloridiksi. Yhdistettä muodostuu myös väkevän vetykloridin reagoidessa lyijydioksidin kanssa.


title: Lyijy(IV)kloridi

text: Lyijy(IV)kloridia voidaan käyttää niin kutsutussa Criegeen glykolinhajotusreaktiossa.


title: Deidamia

text: Deidamia (HWV 42) on Georg Friedrich Händelin viimeiseksi jäänyt ooppera. Kolminäytöksisen teoksen italiankielisen libreton on tehnyt Paolo Antonio Rolli. Se sai kantaesityksensä 10. tammikuuta 1741 Lontoon Lincoln’s Inn Fields Theatressa.


title: Deidamia

text: Kantaesityksen jälkeen ooppera esitettiin Lontoossa vain kahdesti. "Deidamia" jäi Händelin viimeiseksi oopperaksi ja hän keskittyi sen jälkeen oratorioihin.


title: Deidamia

text: Vasta 1950-luvulla ooppera löydettiin uudelleen ja se on tuotettu näyttämölle joitakin kertoja. Itäsaksalainen Hallen teatteri toteutti sen 1977 Wolfgang Kerstenin ohjaamana, kapellimestarina Thomas Sanderling. Esitys nähtiin vierailunäytäntönä myös Suomen Kansallisoopperassa syksyllä 1977. Vuonna 2012 "Deidamian" toteutti De Nederlandse Opera Amsterdamissa David Aldenin ohjaamana. Teos on myös levytetty.


title: Deidamia

text: Oopperan tapahtumat sijoittuvat antiikin Kreikkaan. Skyroksen kuningas Lykomedes kuulee kreikkalaisten liittoutuneen Troijaa vastaan, ja lähetystö vaatii Skyrosta liitymään mukaan. Oraakkelin mukaan Troijan valtaus ei onnistuisi ilman Akilleusta, joka kuitenkin saisi surmansa valtauksessa. Akilleus piileskelee Skyroksella, eikä Lykomedes haluaisi paljastaa tätä. Akilleuksen rakastettu Deidamia yrittää myös suojella tätä, mutta viekas Odysseus paljastaa Akilleuksen. Akilleus haluaa lähteä valtaukseen, koska hänen mukaansa kohtaloaan ei voi paeta.


title: Space Quest 1

text: Space Quest: Chapter I – The Sarien Encounter (lyhyemmin Space Quest I) on Sierra On-Linen julkaisema seikkailupeli. Peli on julkaistu lokakuussa vuonna 1986. Tämä on "Space Quest" sarjan ensimmäinen peli jota myytiin yli 100000 kappaletta.


title: Space Quest 1

text: Space Quest oli Sierran ohjelmoijien, Scott Murphyn ja Mark Crowen tuotosta, jotka olivat aiemmin työskennelleet muiden pelien parissa, mutta eivät vielä olleet suunnitelleet omia pelejä.


title: Space Quest 1

text: Alkuperäisessä pelissä pelihahmolla ei ollut nimeä, mutta pelin alussa pelaajaa pyydettiin kirjoittamaan nimensä. Myöhemmissä peleissä Roger Wilco oli pelihahmon nimenä. Nimi on väännös englanninkielisistä sanoista "Roger, Will Comply""."


title: Space Quest 1

text: Roger on siivousryhmän jäsen avaruusalus "Arcada"lla, missä on kokeellinen voimanlähde, jota kutsutaan Tähtigeneraattoriksi. Roger herää päiväunilta siivouskomerosta huomatakseen aluksen olevan pahojen Sarienien miehittämä. Kuolleen miehistön jäsenen taskusta löytämällään avainkortilla, hän pääsee sukkulalla pakoon Arcdasta.


title: Space Quest 1

text: Sukkulalennon ja hätälaskun jälkeen Roger löytää itsensä aavikkoiselta planeetta Keronalta. Selvittyään aavikolta ja robottihämähäkistä, hänen täytyy tappaa Orat-niminen hirviömäinen olento. Tehtävän suorituksen jälkeen hän näyttää Oratin jäänteet muukalaiselle ja palkintona hän saa skimmerin, pienen lentoaluksen joka leijuu maan päällä.


title: Space Quest 1

text: Muukalainen kertoo Rogerille pienestä kaupungista johon hänen täytyy matkustaa päästäkseen pois planeetalta. Skimmerillä Roger matkustaa kivikkoisen aavikon yli varoen yhteentörmäyksiä Ulence Flats nimiseen kaupunkiin. Siellä hän menee paikalliseen baariin, pelaa peliautomaatilla voittaakseen tarpeeksi rahaa jotta saa ostettua avaruusaluksen ja ohjausrobotin.


title: Space Quest 1

text: Baarissa hän kuulee asiakkaalta Sarienien avaruusaluksen, Deltaurin, koordinaatit ja lentää sinne. Rakettirepulla hän lentää vihollisalukseen ja menee sisään ilmalukosta. Selvittyään haasteista aluksen sisällä ja käynnistettyään Tähtigeneraattorin itsetuhomekanismin, pakenee hän aluksesta juuri ennen räjähdystä.


title: Space Quest 1

text: Pelin lopussa Roger saa kiitokseksi Kultaisen Mopin planeetta Xenonin asukkailta.


title: Teija Rekola

text: Teija Rekola (ent. Niemi) on suomalainen kirjailija. Hän on julkaissut lasten- ja nuortenkirjoja vuodesta 1987. Rekola on ollut myös mukana televisio- ja teatterituotannoissa ja toiminut WSOY:n mainostoimittajana ja kirjakerholehden toimittajana.


title: Teija Rekola

text: Rekolan esikoisteos "Pulu Arnold" ilmestyi vuonna 1987. Se on lastenkirja, jonka on kuvittanut Jukka Lemmetty. Vuonna 1989 ilmestyi "Pulu Arnold ja juksautuspulveri", minkä jälkeen Rekola julkaisi kolme nuortenromaania. Niistä ensimmäinen, "Rocktähtirock" (1990), oli Topelius-palkintoehdokas. Vuonna 1991 ilmestyivät nuortenkirja "Steissi" ja aikuisten novellikokoelma "Striptease". Rekolan kolmas nuortenkirja "Bileet" (1992) sai Pirkanmaan Plättä -palkinnon vuonna 1993. Hänen lastenkirjansa "Eetu ja nokkelat neropatit" oli Anni Polva -palkintoehdokkaana vuonna 2015.


title: Teija Rekola

text: Rekola asuu Helsingissä.


title: Thomas Sanderling

text: Thomas Sanderling (s. 2. lokakuuta 1942 Novosibirsk, Neuvostoliitto) on saksalainen kapellimestari, joka tunnetaan erityisesti Dmitri Šostakovitšin ja muun venäläisen ohjelmiston tulkinnoistaan. Niitä hän on levyttänyt myös Helsingin kaupunginorkesterin kanssa.


title: Thomas Sanderling

text: Sanderling syntyi Neuvostoliitossa, jossa hänen kapellimestari-isänsä Kurt Sanderling oli maanpaossa. Thomas Sanderling opiskeli viulunsoittoa Pietarin konservatoriossa. Vuonna 1960 hän aloitti kapellimestariopinnot Hanns Eisler -musiikkikorkeakoulussa Itä-Saksan Berliinissä. Vuonna 1962 hän voitti sikäläisen kapellimestarikilpailun, teki ensiesiintymisensä orkesterin edessä ja jatkoi opintoja Hans Swarowskyn johdolla, joka oli työskennellyt Herbert von Karajanin ja Leonard Bernsteinin alaisuudessa.


title: Thomas Sanderling

text: Thomas Sanderling aloitti kapellimestariuransa Itä-Saksan Sondershausenissa ja Reichenbachissa, kunnes hänet nimitettiin musiikilliseksi johtajaksi Halleen 1966. Siellä hän tutustui laajasti sekä konsertti- että oopperaohjelmistoon. Vuonna 1978 hän debytoi Wienin valtionoopperassa ja pian myös Baijerin valtionoopperassa, minkä jälkeen hän sai vierailevan kapellimestarin paikan Deutsche Staatsoperissa Berliinissä.


title: Thomas Sanderling

text: Sanderling muutti Länsi-Saksaan vuonna 1983 ja toimi 1984–1986 Amsterdamin filharmonisen orkesterin pääkapellimestarina ja taiteellisena neuvonantajana.


title: Thomas Sanderling

text: Thomas Sanderling on nykyisin yksi tärkeimmistä venäläisen ohjelmiston esittäjistä. Hänen perheensä oli Moskovassa säveltäjä Dmitri Šostakovitšin perhetuttavia. Kuultuaan Thomas Sanderlingin ensikonsertin Moskovassa Šostakovitš pyysi tätä johtamaan 13. ja 14. sinfonioidensa Saksan-kantaesitykset. Pian Sanderling teki ensimmäisen CD-levytyksen Šostakovitšin "Michelangelo-sarjasta". Sanderlingin Deutsche Grammophonille tekemät levytykset Šostakovitšin laulusarjoista orkesterille saivat brittiläisen The Gramophone -lehden Editor's Choice -tunnustuksen.


title: Thomas Sanderling

text: Toukokuussa 2013 Sanderling johti Mannheimissa maailman kantaesityksen puolalaissukuisen neuvostoliittolaisen Mieczysław Weinbergin Dostojevskin romaanin pohjalta säveltämästä oopperasta "Der Idiot". Vuonna hän johti Helsingin kaupunginorkesterin levytyksen (Ondine ODE 1235-2) Šostakovitšin orkesterilauluista, solistina kanadalainen baritoni Gerald Finley.


title: Lainsuojattomat

text: Lainsuojattomat ("The Long Riders") on Walter Hillin ohjaama yhdysvaltalainen lännenelokuva vuodelta 1980. Musiikin siihen on säveltänyt Ry Cooder, joka sai vuonna 1980 Los Angeles Film Critics Associationin palkinnon parhaasta elokuvamusiikista. Elokuva esitettiin kilpailusarjassa samana vuonna Cannesin elokuvajuhlilla.


title: Lainsuojattomat

text: Elokuva on yksi monista elokuvista, jotka ovat saaneet aiheensa Jesse Jamesista.


title: Lainsuojattomat

text:
Hill valitsi rooliveljeksiksi näyttelijöitä, jotka olivat todellisuudessakin veljeksiä:Nimeltä mainitsemattomana mukana on myös Robert Carradinen tytär Ever Carradine, joka on David ja Keith Carradinen veljentytär. Lisäksi James Keachin poika Kalen Keach, näyttelee Jesse Jamesin poikaa Jesse E. Jamesia. Savannah Smith Boucher näyttelee Zeetä eli Jesse Jamesin vaimoa Zerelda Mimmsiä.
Elokuvan musiikin on säveltänyt, sovittanut ja sen esittää Ry Cooder. Osa kappaleista on julkaistu levynä "The Long Riders". Se oli Cooderin ensimmäinen Hillille säveltämistä elokuvamusiikeista.


title: Lainsuojattomat

text: Kymmenestä suomalaisesta ensi-iltakriitikosta kolme antoi "Lainsuojattomille" kolme tähteä, kolme arvostelijaa kaksi tähteä ja kaksi yhden tähden, keskiarvona 1,89 tähteä neljästä.


Lentopallon naisten Euroopan-mestaruuskilpailut 1977 pelattiin Suomessa 25. syyskuuta - 2. lokakuuta. Kyseessä olivat järjestyksessään kymmenennet naisten lentopallon Euroopan-mestaruuskilpailut ja ne pelattiin samanaikaisesti miesten turnauksen kanssa. Kisapaikkakuntina toimivat Tampere, Kotka, Turku ja Lahti. Suomi voitti avausottelussaan 25. syyskuuta Kotkassa Saksan liittotasavallan 3–2.


title: Lentopallon naisten Euroopan-mestaruuskilpailut 1977

text:
Kotka
Turku


title: Mike Condon

text: Mike Condon (s. 27. huhtikuuta 1990 Holliston, Massachusetts, Yhdysvallat) on yhdysvaltalainen jääkiekkomaalivahti, joka pelaa NHL-joukkue Ottawa Senatorsin organisaatiossa.


title: Mike Condon

text: Condon allekirjoitti sopimuksen Montreal Canadiensin kanssa huhtikuussa 2013 vapaana pelaajana, eikä hänellä ole NHL-varausta. Condon pelasi ensimmäisen NHL-ottelunsa 11. lokakuuta 2015. Ottawa Senatorsia vastaan. Kauden alussa Senators asetti Condonin vapaiden pelaajien listalle, josta Pittsburg Penguins poimi hänet. Condon ehti edustaa Penguinsia vain yhdessä ottelussa ennen kuin hänet kaupattiin Ottawa Senatorsiin.


title: Mike Condon

text: Condon edusti Yhdysvaltain jääkiekkomaajoukkuetta maailmanmestaruuskilpailuissa 2016.


title: FNFL Tunisien

text: FNFL Tunisien (runkonumero T-23) oli Vapaan Ranskan laivaston Algérien-luokan torpedovene, joka palveli toisessa maailmansodassa.


title: FNFL Tunisien

text: Yhdysvaltain laivasto tilasi aluksen Wilmingtonista Delawaresta Dravo Corporationilta nimellä "USS Crosley" ja runkonumerolla DE-108. Sen köli laskettiin 23. kesäkuuta 1943 ja alus laskettiin vesille 17. joulukuuta. Alus luovutettiin 2. tammikuuta 1944 lend lease -sopimuksen nojalla Ranskan pakolaishallitukselle, joka liitti sen Vapaan Ranskan laivastoon nimellä "Tunisien". Alus otettiin palvelukseen 11. helmikuuta 1944.


title: FNFL Tunisien

text: Alus palautettiin sodan jälkeen Yhdysvaltain laivastolle, joka siirsi sen pysyvästi Ranskalle MDAP-ohjelman perusteella 21. huhtikuuta 1952.


title: FNFL Tunisien

text: Alus luokiteltiin fregatiksi 1952, jolloin se sai Naton mukaisen runkonumeron F706. Alus palautettiin toukokuussa 1964 Yhdysvaltain laivastolle.


title: EMC Corporation

text: EMC Corporation (tyyliteltynä EMC²) on yhdysvaltalainen tietotekniikkayritys, joka tuottaa muun muassa datavarasto-, tietoturvallisuus- ja pilvipalveluja. Yrityksen pääkonttori on Massachusettsissa. EMC on johtava datavarastopalveluiden tuottaja noin 21 prosentin markkinaosuudella. Dell ilmoitti lokakuussa 2015 ostavansa EMC:n noin 59 miljardilla eurolla.


title: EMC Corporation

text: Yhtiö osti Data General -yrityksen vuonna 2002.


title: Like Father, Son and Holy Spirit

text: Like Father, Son and Holy Spirit on vuonna 1993 ilmestynyt suomalaisen Dead City Klowns -yhtyeen toinen ja toistaiseksi viimeisin albumi. Kappaleet "Sweet Insanity" ja "Something Will Happen" julkaistiin myöhemmin uusina versioina vuoden 2014 "Sweet Insanity" EP:llä.


title: Tôn Đức Thắng

text: Tôn Đức Thắng (19. elokuuta 1888 – 30. maaliskuuta 1980) oli Pohjois-Vietnamin presidentti vuosina 1969–1976 ja sen jälkeen yhdistyneen Vietnamin sosialistisen tasavallan ensimmäinen presidentti.


title: Tôn Đức Thắng

text: Vuonna 1919 Thắng palveli ranskalaisella sota-aluksella Waldeck-Rousseaulla, joka määrättiin avustamaan valkokaarteja Venäjän sisällissodassa. Thắng osallistui laivalla nousseeseen kapinaan, jonka tarkoitus oli muuttaa aluksen kulkusuunnitelmaa ja luovuttaa se bolševikeille, mutta kapina epäonnistui. Ranskalaiset vangitsivat Thắngin vuonna 1929 Poulo Condoren saarelle, jossa oli vangittuna myös tuleva kenraali Lê Ðức Thọ.


title: Tôn Đức Thắng

text: Thắng vapautui vankeudesta elokuun vallankumouksen jälkeen 1946. Hän toimi uuden vallankumouksellisen hallinnon tehtävissä, muun muassa Pohjois-Vietnamin varapresidenttinä vuodesta 1960. Hän nousi presidentiksi Ho Tši Minhin kuoltua. Thắngille myönnettiin Leninin kansainvälinen rauhanpalkinto vuonna 1955.


title: Tatsjana Karatkevitš

text: Tatsjana Mikalajeuna Karatkevitš (suomalaisessa mediassa usein myös Tatsiana Karatkevitš, , łacinkaksi Тацяна Мікалаеўна Караткевіч, "Taciana Mikalajeŭna Karatkievič", , s. 8. maaliskuuta 1977 Minsk) on valkovenäläinen poliitikko, joka oli yhdistyneen opposition presidenttiehdokas vuoden 2015 presidentinvaalissa.


title: Chadwick Boseman

text: Chadwick Aaron Boseman (s. 29. marraskuuta 1976 Anderson, Kalifornia) on yhdysvaltalainen näyttelijä. Hänet tunnetaan muun muassa Jackie Robinsonin roolista elokuvassa "42" sekä James Brownin roolista elokuvassa "Get on Up". Hän on esiintynyt myös televisiosarjoissa "Lincoln Heights" (2008) ja "Valitut" (2010), sekä elokuvissa "Express – Ernie Davisin tarina" (2008) ja "Draft Day" (2014). Hän näyttelee Mustaa Pantteria elokuvissa "" (2016), "Black Panther" (2018) ja "" (2018).


title: Resident Evil: Revelations 2

text: Resident Evil: Revelations 2 on Capcomin kehittämä ja julkaisema "Resident Evil" -pelisarjaan kuuluva selviytymiskauhupeli. Peli julkaistiin alun perin neljänä ladattavana episodina helmi–maaliskuussa 2015 ja lopulta maaliskuussa myös kokonaisena levyversiona.


title: Resident Evil: Revelations 2

text: Peli on jatko-osa "ille", ja juonellisesti se sijoittuu "Resident Evil 5" ja "Resident Evil 6" -pelien väliin. Pelin päähenkilöitä ovat aiemmista osista tuttujen Claire Redfieldin ja Barry Burtonin lisäksi Barryn tytär Moira sekä pieni Natalia-tyttö. Juoni etenee pelissä epäkronologisesti. Pelin konsoliversioissa on mukana kaksinpeli, jossa yhteistyö jakautuu käsiaseita käyttävään taistelevaan osapuoleen (Claire, Barry) ja kevyitä lyömä-aseita käyttävään heikompaan hahmoon (Moira, Natalia). Moiralla on hallussaan taskulamppu, ja Natalialla on yliluonnollisia erikoiskykyjä.


title: Resident Evil: Revelations 2

text: Claire Redfield ja Moira Burton, Barry Burtonin tytär, työskentelevät erilaisia tartuntoja vastaan taistelevassa Terra Save -järjestössä. Naamioituneet sotilaat hyökkäävät järjestöön ja kaappaavat Clairen ja Moiran vankilasaarelle. He onnistuvat pakenemaan selleistään, ja huomaavat joutuvansa taistelemaan mutantteja vastaan. Tuntematon nainen, joka kutsuu itseään ”Valvojaksi”, välittää Clairelle ja Moiralle epämääräisiä viestejä heille asennettujen rannekkeiden kautta. Claire ja Moira lähettävät avunpyyntöviestin radiotornin avulla.


title: Resident Evil: Revelations 2

text: Ennen Barryn saapumista saarelle Claire ja Moira tutkivat ympäristöä ja kohtaavat muita Terra Saven työntekijät Pedron, Gaben ja Neilin. Pako helikopterilla epäonnistuu, ja selviytyneet joutuvat taistelemaan mutantteja vastaan. Clairen täytyy tappaa työtoverinsa Neil kun tämä mutatoituu Uroboros-viruksella. Kun Monument-rakennuksen itsetuhojärjestelmä käynnistyy, Moira uhraa itsensä pelastaakseen Clairen. Claire pakenee, ja kohdatessaan Barryn hän kehottaa tätä pelastamaan tyttärensä. Sortuneesta rakennuksesta Moiran pelastaa venäläismies Evgeny Rebic, jonka Claire ja Moira olivat aiemmin tavanneet viemärissä.


title: Resident Evil: Revelations 2

text: Barry löytää saaren kuukausien kuluttua. Hän tapaa orvon Natalia-tytön, joka kertoo Moiran kuolleen. Salaperäinen Natalia ohjaa Barryn Valvojan torniin, josta tämä löytää valokuvan Albert Weskeristä ja tuntemattomasta naisesta. Barry tajuaa, että nainen on Alex Wesker. Alex hyökkää Barryn ja Natalian kimppuun, ja nämä joutuvat pakenevat viemäriin. Vanhan kaivoksen luona he kohtaavat uudelleen Alexin, joka tyrmää Barryn ja yrittää tappaa Natalian. Natalia kuitenkin käyttää salaperäisiä erikoiskykyjään, mikä pelästyttää Alexin. Alex tartuttaa itsensä Uroboroksella ja mutatoituessaan taistelee Barrya vastaan.


title: Resident Evil: Revelations 2

text: Pelissä on kaksi erilaista lopetusta, jotka määräytyvät pelaajan valintojen mukaan.


title: Resident Evil: Revelations 2

text: Huono lopetus: Kun Claire tappaa Neilin eikä Moira menetä pelkoaan aseisiin, Alex onnistuu lopulta tappamaan Natalian. Alex ottaa haltuunsa Natalian kehon, ja Barry jää saarelle.


title: Resident Evil: Revelations 2

text: Hyvä lopetus: Moira kukistaa Neilin ja pelastaa Natalian. Barry, Moira ja Natalia pakenevat mutatoitunutta Alexia. Claire saapuu saarelle helikopterilla, ja yhdessä he onnistuvat kukistamaan Alexin. Barry päättää adoptoida Natalian, mutta hänen tietämättään Alex on kuitenkin jossain määrin onnistunut ottamaan haltuunsa Natalian kehon.


title: Diyarbakırin maakunta

text: Diyarbakirin maakunta (; ) on Turkin maakunta, joka sijaitsee maan kaakkoisosassa melko lähellä Syyrian rajaa. Maakunnan hallinnollinen keskus on Diyarbakır (930 266 as., 2014), jota pidetään Turkin kurdialueen keskuksena.


title: Diyarbakırin maakunta

text: Maakunnan pinta-ala on 15 168 neliökilometriä ja väkiluku 1 635 048 (2014).


title: Diyarbakırin maakunta

text: Syksyllä 2015 raportoitiin Turkin hallituksen jatkavan iskujaan kurdialueen kapinallisia (PKK) vastaan Diyarbakırin maakunnassa, vaikka kurdiryhmittymät olivat julistaneet tulitauon puoleltaan marraskuun 2015 vaaleja ennen. Tulitaistelujen todettiin siirtyneen jvuoristoalueelta myös kaupunkeihin.


title: Diyarbakırin maakunta

text: Diyarbakırin maakunta on jaettu 17 piirikuntatason yksikköön seuraavasti:


title: Holigost

text: Holigost oli Englannin kuninkaan Henrik V:n sotalaivastoon kuulunut alus. Se upposi satavuotisen sodan aikana Hamblejokeen Southamptonin lähelle. Sen uskotaan löytyneen lokakuussa 2015 julkaistun tiedon mukaan.


title: Holigost

text: Löytynyt alus on pohjassa noin 50 metrin päässä Henrikin lippulaivasta "Grace Dieu" -aluksesta, jonka jäännökset löytyivät 1930-luvulla. Alus on löytynyt vanhasta ilmakuvasta, mutta rahoituksen puutteen vuoksi sitä ruvetaan vasta nyt tutkimaan. Aluksen nimen varmistamiseksi siitä otetaan näytteitä, ja sitä tutkitaan muutenkin.


title: Holigost

text: Alus oli alun perin espanjalainen "Santa Clara", jonka englantilaiset kaappasivat ja muokkasivat uuteen uskoon. Se laskettiin uudelleen vesille marraskuussa 1415. Se vaurioitui Harfleurin taistelussa jo samana vuonna mutta osallistui taas Chef de Caux’n taisteluun seuraavana vuonna. Sitä korjattiin vuonna 1423, ja korjaus dokumentoitiin. Tiedot ovat säilyneet, ja ne ovat Britannian vanhimmat kirjatut vedenalaiset korjaustyöt. Alus on mainittu viimeisen kerran vuonna 1452.


title: Everything Changes Tour

text: Everything Changes Tour oli brittiläisen Take That -yhtyeen konserttikiertue vuosina 1993–1994.


title: Everything Changes Tour

text: Kaikki kappaleet kirjoittanut G. Barlow, ellei toisin mainittu.Berliinin Deutschlandhallessa pidetty konsertti nauhoitettiin ja siitä tehtiin VHS-julkaisu "Take That - Live In Berlin".


title: Bitlisin maakunta

text: Bitlisin maakunta (; ) on Turkin maakunta, joka sijaitsee maan kaakkoisosassa, Vanjärven länsipuolella, melko lähellä Syyrian, Irakin, Iranin ja Azerbaidžanin rajaa. Maakunnan hallinnollinen keskus on Bitlisin kaupunki (47 904 as., piirikunnassa 66 732 as. 2014).


title: Bitlisin maakunta

text: Maakunnan pinta-ala on 8 294 neliökilometriä ja väkiluku 338 023 (2014). Väestö on enimmäkseen Turkin kurdeja.


title: Bitlisin maakunta

text: Bitlisin maakunta on jaettu seitsemään piirikuntatason yksikköön seuraavasti:


title: Elizabeth Thompson

text: Elizabeth Southerden Thompson, myöhemmin myös Lady Butler (3. marraskuuta 1846 – 2. lokakuuta 1933) oli englantilainen taidemaalari. Hän syntyi Sveitsissä, matkusteli paljon ja aloitti vuonna 1866 opinnot Lontoossa Royal Female School of Art -taidekoulussa.


title: Elizabeth Thompson

text: Thompson maalasi erityisesti taistelukohtauksia 1800-luvun sodista, muun muassa Napoleonin sodista ja Krimin sodasta. Hän ei menestynyt taiteilijana taloudellisesti ennen kuin saavutti läpimurtonsa taidemaailmassa vuonna 1874, jolloin Royal Academy of Artsin taidenäyttelyssä oli esillä hänen maalauksensa "The Roll Call", josta tuli suosittu. Majuri (myöhemmin kenraali) William Francis Butlerin kanssa vuonna 1877 solmimansa avioliiton kautta hän pääsi todistamaan sotilasoperaatioita eri puolilla Afrikkaa.


title: Elizabeth Thompson

text: Thompsonin aviomies kuoli vuonna 1910. Hänen viimeinen maalauksensa oli vuonna 1928 valmistunut "A Detachment of Cavalry in Flanders". Hän kuoli vuonna 1933.


title: Luettelo televisiosarjan Fargo jaksoista

text: "Fargo" on yhdysvaltalainen musta draamakomedia, jonka on luonut Noah Hawley. Se perustuu Joel ja Ethan Coenin samannimiseen elokuvaan vuodelta 1996. Coenin veljekset ovat sarjan vastaavia tuottajia. "Fargon" ensimmäinen jakso esitettiin FX-kanavalla 15. huhtikuuta 2014.


title: FNFL Marocain

text: FNFL Marocain (runkonumero T21) oli Vapaan Ranskan laivaston Algérien-luokan torpedovene, joka palveli toisessa maailmansodassa.


title: FNFL Marocain

text: Yhdysvaltain laivasto tilasi aluksen Wilmingtonista Delawaresta Dravo Corporationilta runkonumerolla DE-109. Sen köli laskettiin 7. syyskuuta 1943 ja alus laskettiin vesille 1. tammikuuta 1944. Alus luovutettiin 2. tammikuuta 1944 lend lease -sopimuksen nojalla Ranskan pakolaishallitukselle, joka liitti sen Vapaan Ranskan laivastoon nimellä "Marocain". Alus otettiin palvelukseen 29. helmikuuta.


title: FNFL Marocain

text: Alus palautettiin sodan jälkeen Yhdysvaltain laivastolle, joka siirsi sen pysyvästi Ranskalle MDAP-ohjelman perusteella 21. huhtikuuta 1952.


title: FNFL Marocain

text: Alus luokiteltiin fregatiksi 1952, jolloin se sai Naton mukaisen runkonumeron F-705. Alus poistettiin alusluettelosta 1960 ja se palautettiin toukokuussa 1964 Yhdysvaltain laivastolle, joka myi sen romutettavaksi.


title: Fargo (1. tuotantokausi)

text: Yhdysvaltalaisen televisiosarjan "Fargon" ensimmäinen tuotantokausi alkoi FX-kanavalla 15. huhtikuuta 2014. Sen päärooleissa esiintyivät Billy Bob Thornton, Allison Tolman, Colin Hanks ja Martin Freeman. Kausi koostui kymmenestä jaksosta, joista viimeinen esitettiin 17. kesäkuuta 2014.


title: FNFL Hova

text: FNFL Hova (runkonumero T51) oli Vapaan Ranskan laivaston Algérien-luokan torpedovene, joka palveli toisessa maailmansodassa.


title: FNFL Hova

text: Yhdysvaltain laivasto tilasi aluksen Wilmingtonista Delawaresta Dravo Corporationilta runkonumerolla DE-110. Sen köli laskettiin 5. syyskuuta 1943 ja alus laskettiin vesille 22. tammikuuta 1944. Alus luovutettiin 2. tammikuuta 1944 lend lease -sopimuksen nojalla Ranskan pakolaishallitukselle, joka liitti sen Vapaan Ranskan laivastoon nimellä "Hova". Alus otettiin palvelukseen 18. maaliskuuta.


title: FNFL Hova


title: FNFL Hova

text: Alus luokiteltiin fregatiksi 1952, jolloin se sai Naton mukaisen runkonumeron F-704. Alus poistettiin alusluettelosta 1960 ja se palautettiin toukokuussa 1964 Yhdysvaltain laivastolle, joka myi sen romutettavaksi.


title: FNFL Somali

text: FNFL Somali (runkonumero T53) oli Vapaan Ranskan laivaston Algérien-luokan torpedovene, joka palveli toisessa maailmansodassa.


title: FNFL Somali

text: Yhdysvaltain laivasto tilasi aluksen Wilmingtonista Delawaresta Dravo Corporationilta runkonumerolla DE-111. Sen köli laskettiin 23. lokakuuta 1943 ja alus laskettiin vesille 12. helmikuuta 1944. Alus luovutettiin 2. tammikuuta 1944 lend lease -sopimuksen nojalla Ranskan pakolaishallitukselle, joka liitti sen Vapaan Ranskan laivastoon nimellä "Somali". Alus otettiin palvelukseen 9. huhtikuuta.


title: FNFL Somali


title: FNFL Somali

text: Alus luokiteltiin fregatiksi 1952, jolloin se sai Naton mukaisen runkonumeron F-703. Aluksen aseistus poistettiin 1956 ja siitä tehtiin koealus runkonumerolla A607. Vuonna 1968 alus nimettiin uudelleen "Aragoksi".


title: Agía Galíni

text: Agía Galíni () on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Aiemmin kylä kuului Lámpin kuntaan ja vuodesta 2011 lähtien Ágios Vasíleioksen kunnan Lámpin kunnallisyksikköön. Kylän väkiluku on 604 (vuonna 2011).


title: Agía Galíni

text: Agía Galíni sijaitsee Kreetan etelärannikolla Platýs-joen suussa noin 61 kilometriä kaakkoon Réthymnosta ja noin 68 kilometriä lounaaseen Iraklionista. Lähin kaupunki on Tympáki. Agía Galínissa on satama ja uimarantoja, ja se on yksi etelärannikon suosituimpia turistikohteita. Kylän nähtävyyksiin kuuluu muun muassa bysanttilaisaikainen kirkko, joka on omistettu Neitsyt Marialle ("Panagía"). Kylä on nimetty Pyhän Galene Korinttilaisen mukaan.


title: Agía Galíni

text: Agía Galíni muodostaa myös laajemman kyläyhdyskunnan (Τοπική Κοινότητα Αγίας Γαλήνης, "Topikí Koinótita Agías Galínis"), johon kuuluu varsinaisen Agía Galínin kylän lisäksi Xirókampoksen kylä. Koko yhdyskunnan väkiluku on 632.


title: Agía Marína (Chaniá)

text: Agía Marína () on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Néa Kydonían kuntaan ja vuodesta 2011 lähtien Chanián kunnan Néa Kydonían kunnallisyksikköön. Kaupungin väkiluku on 2 005 (vuonna 2011).


title: Agía Marína (Chaniá)

text: Agía Marína sijaitsee Kreetan pohjoisrannikolla Chaniásta länteen. Sen ranta-alue on suosittua turistialuetta. Alkuperäinen Agía Marínan kylä sijaitsee hieman ylempänä kauempana merenrannasta. Paikkakunta on nimetty Pyhän Margareetan eli Pyhän Marinan ("Agía Marína") mukaan. Kaupungin länsipuolella sijaitsee Plataniás ja itäpuolella Stalós.


title: Agía Marína (Chaniá)

text: Agía Marína muodostaa myös laajemman kaupunkiyhdyskunnan (Τοπική Κοινότητα Αγίας Μαρίνης, "Topikí Koinótita Agías Marínis"), johon kuuluu kaupungin lisäksi sen edustalla sijaitseva asumaton Ágioi Theódoroin saari.


title: Agía Marína

text: Agía Marína () voi viitata seuraaviin Kreikan paikkoihin:


title: Akrotíri (kunnallisyksikkö)

text: Akrotíri (; virallisesti Δημοτική Ενότητα Ακρωτηρίου, "Dimotikí Enótita Akrotiriou") on yksi Chanián kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 13 100 (vuonna 2011).


title: Akrotíri (kunnallisyksikkö)

text: Akrotírin kunnallisyksikkö käsittää Akrotírin niemimaan, joka sijaitsee Chanián kaupungin koillispuolella. Sen suurin asutus on Kounoupidianán kaupunki. Kunnallisyksikön alueella sijaitsevat muun muassa Chanián kansainvälinen lentoasema sekä kolme tunnettua luostaria, Gouvernéton luostari, Katholikón luostari ja Pyhän Kolminaisuuden luostari.


title: Akrotíri (kunnallisyksikkö)

text: Akrotíri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chanián kuntaan yhdessä Elefthérios Venizéloksen, Keramián, Néa Kydonían, Soúdan ja Thérison kanssa, jolloin se muuttui uuden kunnan kunnallisyksiköksi.


title: Akrotíri (kunnallisyksikkö)

text: Akrotírin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Akrotíri

text: Akrotíri (, ”Niemi”) voi viitata seuraaviin paikkoihin:


title: Archánes

text: Archánes () on Kreikan kaupunki sekä samanniminen Archánes-Asteroúsian kunnan kunnallisyksikkö (Δημοτική Ενότητα Αρχανών, "Dimotikí Enótita Archanón") ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 5 042 ja varsinaisen Archánesin kaupungin (myös Epáno Archánes, ”Ylempi Archánes”) väkiluku 3 969 (vuonna 2011).


title: Archánes

text: Archánesin kaupunki sijaitsee Kreetan pohjoisissa keskiosissa noin 12 kilometriä Iraklionista etelään. Archánesin kunnallisyksikön kyliin kuuluu muun muassa Káto Archánes (”Alempi Archánes”). Archánes tunnetaan ennen kaikkea minolaiselta ajalta peräisin olevasta Archánesin palatsista ja asutuksesta, jonka rauniot ovat kaupungin alla. Osa niistä on kaivettu esille. Alueella on myös lukuisia muita minolaisia kohteita, kuten Anemóspilia, Fourní ja Vathýpetro, sekä Gioúchtas- eli Juktasvuori, joka sijaitsee kaupungin luoteispuolella. Kaupungissa on arkeologinen museo.


title: Archánes

text: Archánes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Archánes-Asteroúsian kunnaksi yhdessä Asteroúsian ja Níkos Kazantzákiin kanssa, jolloin se muuttui uuden kunnan kunnallisyksiköksi.


title: Archánes

text: Archáneen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Tosh Van der Sande

text: Tosh Van der Sande (s. 28. marraskuuta 1990 Wijnegem, Antwerpenin provinssi) on belgialainen maantiepyöräilijä. Hän aloitti ammattilaisuransa harjoittelijana Omega Pharma-Lotto -tallissa syksyllä 2011, ja on edustanut siitä lähtien samaa joukkuetta, nykyiseltä nimeltään Lotto Soudal. Hän sijoittui Matteo Trentinin jälkeen toiseksi Pariisi–Tours-klassikossa 2015.


title: Tosh Van der Sande

text: Van der Sande on kilpaillut myös ratapyöräilyssä, jossa hän voitti pisteajon junioreiden maailmanmestaruuden 2008.


title: Tosh Van der Sande

text: Lähteet: Pro Cycling Stats, Cycling Archives


title: Darátsos

text: Darátsos (; myös "Darátso", Δαράτσο) on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Néa Kydonían kuntaan ja vuodesta 2011 lähtien Chanián kunnan Néa Kydonían kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Δαράτσου, "Dimotikí Koinótita Darátsou"). Kaupungin väkiluku on 4 732 (vuonna 2011).


title: Darátsos

text: Darátsos sijaitsee saaren pohjoisrannikolla noin neljä kilometriä Chaniásta lounaaseen ja sen on nykyisin käytännössä Chanián esikaupunkialuetta. Alkuperäinen Darátsos sijaitsee ylempänä kaueampana merenrannasta. Sen ranta-asutus Káto Darátso eli ”Alempi Darátso” (kaupunginosat Ágioi Apóstoloi ja Mákrys Toíchos) sijaitsevat merenrannalla. Se on nykyisin lähinnä turistikohde.


title: Darátsos

text: Kaupungin itäpuolella sijaitsee Galatás ja kaakkoispuolella Vamvakópoulo.


title: Epáno Eloúnta

text: Epáno Eloúnta (; myös "Epáno/Páno Eloúnda") on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylä on osa Eloúntan kyläyhdyskuntaa. Kylän väkiluku on 115 (vuonna 2011).


title: Epáno Eloúnta

text: Epáno Eloúnta eli ”Ylempi Eloúnta” on nimensä mukaisesti Eloúntan kyläyhdyskunnan ylempänä rinteessä sijaitseva, vanhempi asutus, siinä missä nuoremmat Káto Eloúnta ja Schísma Eloúntas sijaitsevat alempana meren rannalla. Kylä on rakennuskannaltaan hyvin perinteinen.


title: Epáno Eloúnta

text: Kylä tunnetaan muun muassa yhtenä televisiosarja "Saaren" ("To Nisí") kuvauspaikoista Plákan ja Spinalóngan ohella, ja tätä kautta siitä on tullut myös turistikohde.


title: Galatás (Chaniá)

text: Galatás () on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Néa Kydonían kuntaan ja vuodesta 2011 lähtien Chanián kunnan Néa Kydonían kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Γαλατά, "Dimotikí Koinótita Galatá"). Kaupungin väkiluku on 3 166 (vuonna 2011).


title: Galatás (Chaniá)

text: Galatás sijaitsee saaren pohjoisrannikolla noin kuusi kilometriä Chaniásta länsilounaaseen ja se on nykyisin käytännössä Chanián esikaupunkialuetta. Alkuperäinen Galatás sijaitsee ylempänä kaueampana merenrannasta. Káto Galatás eli ”Alempi Galatás” sijaitsee saaren pohjoisrannikolla ja se on nykyisin lähinnä turistikohde.


title: Galatás (Chaniá)

text: Kaupungin itäpuolella sijaitsee Stalós ja länsipuolella Darátsos.


title: Kounoupidianá

text: Kounoupidianá (; myös "Kunupidianá") on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Akrotírin kuntaan ja vuodesta 2011 lähtien Chanián kunnan Akrotírin kunnallisyksikköön. Kaupungin väkiluku on 6 334 (vuonna 2011).


title: Kounoupidianá

text: Kounoupidianá sijaitsee noin 107 metrin korkeudessa Akrotírin niemellä noin kuusi kilometriä Chaniásta koilliseen. Se on nykyisin käytännössä Chanián esikaupunkialuetta. Kaupungin eteläiset kaupungiosat ovat nimeltään Kantéris ja Korakiés. Chanián kansainvälinen lentoasema sijaitsee kaupungin itäpuolella.


title: Kounoupidianá

text: Kounoupidianá muodostaa myös laajemman kaupunkiyhdyskunnan (Δημοτική Κοινότητα Κουνουπιδιανών, "Dimotikí Koinótita Kounoupidianón"), johon kuuluvat varsinaisen Kounoupidianán kaupungin lisäksi kylät Chorafákia, Kalathás, Kampáni ja Stavrós. Koko yhdyskunnan väkiluku on 8 620.


title: Gaziantepin maakunta

text: Gaziantepin maakunta (; on Turkin maakunta, joka sijaitsee maan kaakkoisosassa, Syyrian rajan pohjoispuolella. Maakunnan hallinnollinen keskus on Gaziantepin kaupunki (1 510 270 as., 2014).


title: Gaziantepin maakunta

text: Maakunnan pinta-ala on 6 803 neliökilometriä ja väkiluku 1 889 466 (2014).


title: Gaziantepin maakunta

text: Gaziantepin maakunta on jaettu yhdeksään piirikuntatason yksikköön seuraavasti:


title: Kournás (kylä)

text:
Kournás (; myös "Kurnás") on Kreikan kylä, joka sijaitsee Kreetan saarella. Se kuuluu hallinnollisesti Apokóronaksen kuntaan, Chanián alueyksikköön ja Kreetan alueeseen. Aiemmin kylä kuului Georgioúpolin kuntaan ja vuodesta 2011 lähtien Apokóronaksen kunnan Georgioúpolin kunnallisyksikköön. Kylän väkiluku on 471 (vuonna 2011).
Kournás sijaitsee noin 43 kilometriä Chaniásta itään ja noin 20 kilometriä Réthymnosta länteen. Kournáksen pohjoispuolella sijaitsee Kreetan ainoa makeanveden järvi, Kournásjärvi.


title: Kournás (kylä)

text: Kournás muodostaa myös laajemman kyläyhdyskunnan (Τοπική Κοινότητα Κουρνά, "Topikí Koinótita Kourná"), johon kuuluu varsinaisen Kournáksen kylän lisäksi sen ranta-asutus Paralía Kourná, joka sijaitsee Kreetan pohjoisrannikolla. Koko yhdyskunnan väkiluku on 1 070.


title: Maakaasu Suomessa

text: Maakaasun käyttöalue Suomessa ulottuu Kaakkois-Suomesta pääkaupunkiseudulle, Pirkanmaalle ja osaan läntistä Uuttamaata.


title: Maakaasu Suomessa

text: Maakaasun jakelua varten rakennettu putkiverkosto kattaa Suomen kaakkois- ja eteläosan. Tällä alueella maakaasun osuus lämmön- ja sähköntuotannon polttoaineista on noin 30 % primäärienergian käytöstä ollen koko maan primäärienergian käytöstä noin 10 %. Maakaasun osuus sähkönhankinnasta vuonna 2013 oli 13 %. Maakaasulla on myös merkittävä osuus erityisesti kaukolämmön ja sähkön yhteistuotannossa, mutta myös kaukolämmön tuotannossa sekä lauhde- ja erillissähkön tuotannossa.


title: Maakaasu Suomessa

text: Maakaasu tulee Suomeen Venäjältä Länsi-Siperiasta kahdella rinnakkaisella putkella. Suomessa maakaasua varastoidaan ainoastaan putkiverkkoon vuorokausivaihteluiden tasaamiseksi.


title: Maakaasu Suomessa

text: Maakaasun tuonti Suomeen alkoi vuonna 1974. Maahantuojana ja tukkumyyjänä toimii Gasum Oy.


title: Maakaasu Suomessa

text: Gasum Oy:llä on yksinoikeus maakaasun maahantuontiin, siirtoon ja tukkumyyntiin Suomessa. Maakaasun vähittäismyynnistä ja paikallisjakelusta huolehtivat yleensä alueelliset energiayhtiöt ja paikallisjakeluyhtiöt. Gasum Oy suunnittelee maakaasuverkoston laajentamista Länsi-Suomeen. Maakaasua käytettäisiin alueella pääosin korvaamaan hiiltä kaukolämmön ja energian tuotannossa. Laajennushanke toteutuu, jos se todetaan kannattavaksi eli maakaasulle löytyy riittävästi käyttäjiä ja maakaasuputki pystytään rakentamaan kustannustehokkaasti.


title: Maakaasu Suomessa

text: Samaan aikaan sekä teollisuus että energiayhtiöt pyrkivät korvaamaan maakaasua uusiutuvilla energialähteillä.


Kansantaloustieteen valtakunnallinen jatkokoulutusohjelma (KAVA, engl. The Finnish Doctoral Programme in Economics, FDPE) on 10:n Suomen taloustieteen yksikön yhteinen taloustieteen tohtoriohjelma, joka käynnisti toimintansa vuonna 1990. Jatkokoulutusohjelmaa hallinnoi Helsinki Center of Economic Research (HECER). HECER:in ja KAVA:n johtajana toimii valtiotieteiden tohtori Hannu Vartiainen.


title: Kansantaloustieteen valtakunnallinen jatkokoulutusohjelma

text: Tohtoriohjelman rahoituksesta ovat pääosin vastanneet jäsenyliopistot ja Suomen Akatemia, mutta KAVA on saanut lisärahoitusta myös Yrjö Jahnssonin säätiöltä, Suomen pankilta, Suomen Kulttuurirahastolta ja OP-Pohjola-ryhmän tutkimussäätiöltä.


title: Mourniés

text: Mourniés (; myös "Murniés") on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Elefthérios Venizéloksen kuntaan ja vuodesta 2011 lähtien Chanián kunnan Elefthérios Venizéloksen kunnallisyksikköön. Kaupungin väkiluku on 7 553 (vuonna 2011).


title: Mourniés

text: Mourniés sijaitsee noin kolme kilometriä Chanián kaupungin keskustasta etelään ja se on nykyisin käytännössä Chanián esikaupunkialuetta. Mourniés muodostaa myös laajemman kaupunkiyhdyskunnan (Δημοτική Κοινότητα Μουρνιών, "Dimotikí Koinótita Mournión"), johon kuuluu varsinaisen Mourniésin kaupungin lisäksi Krýo Nerón kylä. Koko yhdyskunnan väkiluku on 7 614.


title: Mourniés

text: Mourniés oli merkittävän poliitikko Elefthérios Venizéloksen synnyinpaikka, ja hänen synnyinkotiaan esitellään siellä edelleen. Myös koko kunnallisyksikkö on saanut nimensä tätä kautta.


title: Nerokoúros

text: Nerokoúros (; myös "Nerokúros") on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Elefthérios Venizéloksen kuntaan ja vuodesta 2011 lähtien Chanián kunnan Elefthérios Venizéloksen kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Νεροκούρου, "Dimotikí Koinótita Nerokoúrou"). Kaupungin väkiluku on 5 531 (vuonna 2011).


title: Nerokoúros

text: Nerokoúros sijaitsee noin viisi kilometriä Chanián kaupungin keskustasta eteläkaakkoon ja se on nykyään käytännössä Chanián esikaupunkialuetta. Sen itäpuolella sijaitsee Mourniés ja länsipuolella Tsikalariá. Nerokoúroksen nähtävyyksiin kuuluvat muun muassa minolaisaikaisen asutuksen, mukaan lukien niin kutsutun ”huvilan”, jäänteet noin vuodelta 1600 eaa. sekä koulumuseo.


title: Perivólia (Chaniá)

text: Perivólia () on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Thérison kuntaan ja vuodesta 2011 lähtien Chanián kunnan Thérison kunnallisyksikköön. Perivólia muodostaa oman kaupunkiyhdyskuntansa (Δημοτική Κοινότητα Περιβολίων Κυδωνίας, "Dimotikí Koinótita Perivolíon Kydonías"). Kaupungin väkiluku on 3 986 (vuonna 2011).


title: Perivólia (Chaniá)

text: Perivólia sijaitsee noin neljä kilometriä Chanián kaupungin keskustasta lounaaseen. Se on nykyisin käytännössä Chanián esikaupunkialuetta. Sen pohjoispuolella sijaitsee Vamvakópoulo ja itäpuolella Mourniés.


title: Perivólia (Chaniá)

text: Perivóliassa sijaitsee Perivólian kunnallinen stadion, joka on Platanias FC:n kotikenttä.


title: Plátanos (Chaniá)

text: Plátanos () on Kreikan kylä, joka sijaitsee Kreetan saaren luoteisosassa. Se kuuluu hallinnollisesti Kíssamoksen kuntaan, Chanián alueyksikköön ja Kreetan alueeseen. Kylän väkiluku on 975 (vuonna 2011).


title: Plátanos (Chaniá)

text: Plátanos sijaitsee noin 10 kilometriä Kíssamoksen kaupungista lounaaseen. Kylän nimi viittaa sen plataanipuihin. Alueen turismin kehittyessä monet asukkaat ovat muuttaneet lähiseudun rannikolle, muun muassa Falasarnáan.


title: Plátanos (Chaniá)

text: Plátanos muodostaa myös laajemman kyläyhdyskunnan (Τοπική Κοινότητα Πλατάνου, "Topikí Koinótita Platánou"), johon kuuluvat varsinaisen Plátanoksen kylän lisäksi kylät Áno Sfinári, Falasarná, Kavoúsi, Limenískos ja Sfinári. Koko yhdyskunnan väkiluku on 1 179.


title: Tympáki

text:
Tympáki (; myös "Tymbáki", "Timpáki", "Timbáki"; ) on Kreikan kaupunki sekä samanniminen Faistóksen kunnan kunnallisyksikkö (Δημοτική Ενότητα Τυμπακίου, "Dimotikí Enótita Tympakíou") ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 10 079 ja varsinaisen Tympákin kaupungin väkiluku 5 285 (vuonna 2011).
Tympákin kaupunki sijaitsee Kreetan etelärannikon keskiosissa lähellä Libyanmereen kuuluvan Messaránlahden rantaa. Kaupungin nähtävyyksiin kuuluvat muun muassa Pyhälle Titukselle ("Ágios Títos") omistetut kirkot, vanhempi ja uudempi. Tympákin kunnallisyksikkö käsittää lahdenpohjukan alueen sekä alueita sisämaassa. Kunnallisyksikön alueella sijaitsevat muun muassa Faistoksen ja Agía Triádan minolaisten palatsien arkeologiset kohteet, Kommóksen arkeologinen alue, rannastaan tunnettu Mátala sekä Kamáresin luolasta tunnettu Kamáresin kylä. Aivan kaupungin vieressä sijaitsee Tympákin sotilaslentokenttä.


title: Tympáki

text: Kaupungin nimi on peräisin tumulusta eli kumpuhautaa tarkoittavasta sanasta "týmvos" ("tímvos"). Kerrotaan, että paikan ensimmäisten asukkaiden aiempi asuinpaikka olisi muistuttanut tällaista kukkulaa. Saksalaiset miehittäjät asuttivat kaupungin vuonna 1941 ja tuhosivat kaikki talot, joita eivät itse tarvinneet. Materiaali käytettiin lentokentän rakentamiseen. Sodan jälkeen kaupunki asutettiin ja rakennettiin uudelleen.


title: Tympáki

text: Tympáki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Faistóksen kunnaksi yhdessä Moíresin ja Zaróksen kanssa, jolloin se muuttui uuden kunnan kunnallisyksiköksi.


title: Tympáki

text: Tympákin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Vamvakópoulo

text: Vamvakópoulo (; myös "Vamvakópulo"; kath. Βαμβακόπουλον, "Vamvakópoulon") on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Thérison kuntaan ja vuodesta 2011 lähtien Chanián kunnan Thérison kunnallisyksikköön. Kaupunki muodostaa oman kaupunkiyhdyskuntansa (Τοπική Κοινότητα Βαμβακοπούλου, "Topikí Koinótita Vamvakopoúlou"). Kaupungin väkiluku on 2 300 (vuonna 2011).


title: Vamvakópoulo

text: Vamvakópoulo sijaitsee noin neljä kilometriä Chanián kaupungin keskustasta lounaaseen. Se on nykyisin käytännössä Chanián esikaupunkialuetta. Sen luoteispuolella sijaitsee Darátsos ja kaakkoispuolella Perivólia.


title: Violí Charáki

text: Violí Charáki (; myös "Violí Haráki") on Kreikan kaupunki, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Aiemmin kaupunki kuului Nikifóros Fokáksen kuntaan ja vuodesta 2011 lähtien Réthymnon kunnan Nikifóros Fokáksen kunnallisyksikköön. Kaupunki on osa Atsipópoulon yhdyskuntaa. Kaupungin väkiluku on 2 785 (vuonna 2011).


title: Violí Charáki

text: Violí Charáki sijaitsee noin neljä kilometriä Réthymnon kaupungin keskustasta länteen. Se on nykyisin käytännössä Réthymnon esikaupunkialuetta.


title: Kestävän kehityksen tavoitteet

text: Kestävän kehityksen tavoitteet () ovat joukko tavoitteita, joiden tavoitteena on antaa suunta kansainvälisen kehityksen tulevaisuudelle. Niiden tavoitteena on tehdä maailmasta kaikille parempi paikka elää. Kestävän kehityksen tavoitteita luotaessa on pyritty huomioimaan sekä ympäristö, ihmiset, ihmisoikeudet, alueelliset ja kulttuurilliset erot, talouden näkökulmat, että niiden sovellettavuus kaikkialle maailmaan. Tavoitteiden keskiössä on yhteistyö ja ihmisoikeuksien merkitys.


title: Kestävän kehityksen tavoitteet

text: Kestävän kehityksen tavoitteet ovat Yhdistyneiden kansakuntien luomia ja edistämiä kestävän kehityksen maailmanlaajuisia tavoitteita. Vaikka YK on virallisesti tavoitteiden takana, vastuu niiden toteuttamisesta on kaikilla YK:n jäsenvaltioilla ja viime kädessä näiden valtioiden hallituksilla, kunnilla, yrityksissä, koulutuslaitoksilla, julkisilla palveluilla ja meillä kaikilla.


title: Kestävän kehityksen tavoitteet

text: Kestävän kehityksen tavoitteet korvasivat vuonna 2015 YK:n vuosituhattavoitteet. Isoimpana erona vuosituhattavoitteisiin nykyisillä kestävän kehityksen tavoitteilla on se, että nämä uudet tavoitteet koskettavat kaikkia YK:n jäsenvaltioita, eivät vain kehitysmaita. Kestävän kehityksen tavoitteet on suunniteltu vuosille 2015–2030. Ohjelma sisältää 17 tavoitetta ja 169 tarkempaa kohdetta näitä tavoitteita varten. Tavoitteiden toteutumista seurataan YK:n tasolta ja lisäksi valtioilla on omia suunnitelmia ja seurantamenetelmiä tavoitteiden toteuttamiseen.


title: Kestävän kehityksen tavoitteet

text: Luonnollisesti kehitystavoitteet ovat saaneet myös kriittistä palautetta. Erityisesti mielipiteitä ovat herättäneet tavoitteiden määrä ja selvien seurantajärjestelmien puute. Lisäksi moni on kokenut, että tavoitteet eivät ole tarpeeksi konkreettisia.


title: Kestävän kehityksen tavoitteet

text: Vuoden 2015 elokuussa 193 maata sopi seuraavista 17 tavoitteesta: Tavoitteet voidaan ryhmitellä joko numerojärjestyksessä tai jakaa viiteen eri kategoriaan, joita ovat rauha, yhteistyö, ihmiset, planeetta ja hyvinvointi. YK:n materiaaleissa jokaiselle tavoitteelle on myös luotu useampi alatavoite, joita on yhteensä 169 kappaletta. Alatavoitteista numeroilla merkityt tavoitteet ovat numeraalisesti mitattavia konkreettisia tavoitteita ja kirjaimella merkityt alatavoitteet enemmänkin ohjeita ja kehoituksia tavoitteisiin sitoutuneille maille.


title: Kestävän kehityksen tavoitteet

text: Ensimmäisen tavoitteena on poistaa köyhyys maailmasta sen kaikissa muodoissa.


title: Kestävän kehityksen tavoitteet

text: Toisena tavoitteena on poistaa nälkä sekä saavuttaa ruokaturva kaikkialla maailmassa. Lisäksi tavoitteena on parantaa ravitsemusta ja tukea kestävää maataloutta.


title: Kestävän kehityksen tavoitteet

text: Kolmantena tavoitteena on taata kaiken ikäsille ihmisille terveellinen elämä ja lisätä hyvinvointia.


title: Kestävän kehityksen tavoitteet

text: Neljäntenä tavoitteena on taata avoin, tasa-arvoinen ja laadukas koulutus kaikilla ja tukea elinikäisen oppimisen mahdollisuuksia.


title: Kestävän kehityksen tavoitteet

text: Viidentenä tavoitteena on vahvistaa naisten ja tyttöjen oikeuksia ja mahdollisuuksia ja saavuttaa sukupuolten välinen tasa-arvo.


title: Kestävän kehityksen tavoitteet

text: Kuudes tavoite on varmistaa kaikille puhtaan veden saanti, sanitaatio ja kestävä käyttö.


title: Kestävän kehityksen tavoitteet

text: Seitsemäntenä tavoitteena on varmistaa kaikille luotettava, edullinen, kestävä ja uudenaikainen energia.


title: Kestävän kehityksen tavoitteet

text: Kahdeksantena tavoitteena on edistää kaikkia koskevaa kestävää talouskasvua. Lisäksi tavoitteena on tukea täyttä ja tuottavaa työllisyyttä ja asiallisia työpaikkoja.


title: Kestävän kehityksen tavoitteet

text: Yhdeksäntenä tavoitteena on tukea kestävää infrastruktuureja ja edistää kestävää teollisuutta ja erilaisia innovaatioita.


title: Kestävän kehityksen tavoitteet

text: Kymmenes tavoite on vähentää eriarvoisuutta sekä maiden sisällä, että niiden välillä.


title: Kestävän kehityksen tavoitteet

text: Yhdestoista tavoite on taata kaikille turvallinen ja kestävä kaupunkiympäristö ja asuinyhdyskunnat.


title: Kestävän kehityksen tavoitteet

text: Kahdestoista tavoite on taata erilaisten kulutus- ja tuontantotapojen kestävyys.


title: Kestävän kehityksen tavoitteet

text: Kolmannentoista tavoitteen tarkoitus on varmistaa kiireellinen toiminta Ilmastonmuutosta ja sen vaikutuksia vastaan.


title: Kestävän kehityksen tavoitteet

text: Neljästoista tavoite on säilyttää maailman meret ja niiden tarjoamat luonnonvarat ja edistää niiden kestävää käyttöä.


title: Kestävän kehityksen tavoitteet

text: Viidestoista tavoite on suojella maaekosysteemejä, palauttaa niitä mahdollisuuksien mukaan ennalleen ja edistää niiden kestävää käyttöä. Lisäksi tavoitteena on edistää erityisesti metsien kestävää käyttöä, taistella aavikoitumista vastaan, pysäyttää maaperän köyhtyminen ja luonnon monimuotoisuuden häviäminen.


title: Kestävän kehityksen tavoitteet

text: Kuudestoista tavoite on edistää yhteiskuntia, joissa on rauha. Lisäksi tavoitteena on taata kaikille pääsy oikeuspalveluiden piiriin ja rakentaa erilaisia tehokkaita ja vastuullisia instituutioita kaikilla tasoilla.


title: Kestävän kehityksen tavoitteet

text: Viimeisenä tavoitteena on tukea vahvemmin kestävän kehityksen toimeenpanoa ja maailmanlaajuista kumppanuutta.


title: Kestävän kehityksen tavoitteet

text: Suomen hallitus hyväksyi keväällä 2017 Agenda 2030 -toimeenpanosuunnitelman, jonka tavoitteena on edistää kestävän kehityksen tavoitteiden toteutumista Suomessa. Suunnitelman painopisteenä on luoda Suomesta hiilineutraali ja resurssiviisas valtio ja painottaa Suomea yhdenvertaisuuden, osaamisen ja tasa-arvon esimerkkimaana. Suomi oli yksi ensimmäisistä maista, jotka julkaisivat virallisen suunnitelman kestävän kehityksen tavoitteiden toteutumiseksi.


title: Kestävän kehityksen tavoitteet

text: Lisäksi Suomi tukee voimakkaasti kestävän kehityksen tavoitteiden toteutumista muualla maailmassa. Suomen kehityspolitiikan painopistealueet ja kehitysyhteistyösuunnitelmat ovat linjassa kestävän kehityksen tavoitteiden kanssa. Suomen kehitysyhteistyössä painottuvat erityisesti naisten aseman ja oikeuksien parantaminen ja demokratian ja hyvän hallinnon edistäminen. Lisäksi Suomi on keskittynyt kansainvälisen ilmastopolitiikan edistämiseen.


title: Kestävän kehityksen tavoitteet

text: Myös Suomessa toimivan AIESEC-järjestön tarjoamat kansainväliset vapaaehtoisprojektit on suunniteltu vaikuttamaan yhteen tai useampaan YK:n kestävän kehityksen tavoitteista.


title: Yves Lampaert

text: Yves Lampaert (s. 10. huhtikuuta 1991 Izegem, Länsi-Flanderi) on belgialainen maantiepyöräilijä. Hän aloitti ammattilaisuransa Topsport Vlaanderen - Baloise -joukkueessa 2013, ja on vuodesta 2015 edustanut Etixx-Quick Step / Quick-Step Floors / Deceuninck–Quick-Step -tallia. Hän voitti joukkueaika-ajon maailmanmestaruuden 2016. Seuraavana vuonna hän voitti UCI World Tour -sarjaan kuuluneen Dwars door Vlaanderen -kilpailun 39 sekunnin erolla Philippe Gilbertiin. Hän voitti samana vuonna Belgian aika-ajomestaruuden ja toisen etapin Espanjan ympäriajossa. Hän voitti Dwars door Vlaanderenin jälleen 2018 kahden sekunnin erolla Mike Teunisseniin. Hän voitti samana vuonna maantieajon Belgian-mestaruuden ja joukkueaika-ajon maailmanmestaruuden.


title: Yves Lampaert

text: Lähteet: Pro Cycling Stats, Cycling Archives


title: Şanlıurfan maakunta

text: Şanlıurfan maakunta (; ) on Turkin maakunta, joka sijaitsee maan kaakkoisosassa, Syyrian rajan pohjoispuolella. Maakunnan hallinnollinen keskus on Şanlıurfain kaupunki (561 465 as., 2014).


title: Şanlıurfan maakunta

text: Maakunnan pinta-ala on 19 242 neliökilometriä ja väkiluku 1 845 667 (2014). Maakunta on osa Turkin kurdialuetta.


title: Şanlıurfan maakunta

text: Şanlıurfan maakunta on jaettu 13 piirikuntatason yksikköön. Vuonna 14 aiempi Şanlıurfan (Merkez) kaupunkipiiri jaettiin kolmeen osaan (Eyyübiye, Haliliye ja Karaköprü):


title: Marinadin talo

text: Marinadin talo on Helsingissä Annankatu 27:n ja Eerikinkatu 3:n kulmauksessa sijaitseva viisikerroksinen toimisto- ja liiketalo. Talo valmistui kahdessa vaiheessa, ensimmäinen vaihe vuonna 1892 ja toinen vuonna 1897. Ensimmäisen vaiheen suunnitteli arkkitehtitoimisto Kiseleff & Heikel, toisen vaiheen taas Werner Polón ja arkkitehtuuritoimisto Usko Nyström, Petrelius & Penttilä. Talon rakennuttaja oli rakennusmestari Odert Laine, jonka perilliset omistivat talon aina vuoteen 1934 saakka. Talo sai nimensä sen pohja- ja kellarikerroksessa vuosina 1951–1971 toimineen ravintola Marinadin mukaan.


title: Marinadin talo

text: Marinadin talo siirtyi vuonna 1971 vakuutusyhtiö Pohjan omistukseen. Yhtiö aikoi purkaa talon ja rakentaa tilalle toimistotalon, mutta purkuilmoituksesta syntyi kiivas keskustelu, sillä kulttuuriväki ja erityisesti monet arkkitehdit halusivat säästää talon sen historiallisten ja arkkitehtonisten arvojen vuoksi. Lopulta korkein hallinto-oikeus päätti keväällä 1975, että talo on säilytettävä. Marinadin talossa tehtiin peruskorjaus vuosina 1974–1976, jolloin ullakkotilat otettiin käyttöön ja talon piha katettiin ensimmäisen kerroksen tasalta. Talon julkisivut sekä rappukäytävien seinä- ja kattomaalaukset entisöitiin. Toisaalta kuitenkin huoneistoissa olleita kattomaalauksia peitettiin ja kaakeliuunit purettiin.


title: Marinadin talo

text: Marinadin talo on nykyisin toimistokäytössä.


title: Carlo Margottini (F595)

text: Carlo Margottini (runkonumero F595) oli Italian laivaston vuonna 1962 palvelukseen otettu Bergamini-luokan fregatti.


title: Carlo Margottini (F595)

text: Alus tilattiin Castellammaresta. Sen köli laskettiin 26. toukokuuta 1957 ja alus laskettiin vesille 12. kesäkuuta 1960. Alus liitettiin laivastoon 5. toukokuuta 1962.


title: Carlo Margottini (F595)

text: Alus poistettiin alusluettelosta 31. toukokuuta 1988.


title: Luigi Rizzo (F596)

text: Luigi Rizzo (runkonumero F596) oli Italian laivaston vuonna 1961 palvelukseen otettu Bergamini-luokan fregatti.


title: Luigi Rizzo (F596)

text: Alus tilattiin Castellammaresta. Sen köli laskettiin 26. toukokuuta 1957 ja alus laskettiin vesille 6. maaliskuuta 1960. Alus liitettiin laivastoon 15. joulukuuta 1961.


title: Luigi Rizzo (F596)

text: Alus poistettiin alusluettelosta 30. marraskuuta 1980.


title: David Bitsindou

text: David Bitsindou (s. 26. maaliskuuta 1989 Villepinte, Ranska) on ranskalainen jalkapalloilija, joka edusti viimeksi Suomessa Veikkausliigassa pelaavaa PS Kemi Kingsiä kaudella 2016. Hän on pelipaikaltaan oikea laitapuolustaja tai keskuspuolustaja.


title: David Bitsindou

text: Bitsindou syntyi Pariisin esikaupunkialueella Villepintessä. Suurimman osan nuoruudestaan hän asui Fontenay-sous-Bois'ssa ja edusti paikallista US Fontenay-seuraa. Hän siirtyi 19-vuotiaana US Chantillyyn, joka pelasi kuudennella sarjatasolla. Yhden kauden jälkeen hän siirtyi kaksi sarjaporrasta ylempänä pelanneeseen ÉDS Montluçoniin. Edustettuaan Montluçonia kauden Bitsindou solmi sopimuksen bulgarialaisen kolmannen tason Levski Elin Pelinin kanssa. Ensimmäisen ammattilaissopimuksensa hän teki sarjatasoa ylempänä pelanneen FK Etărin kanssa. Hän pelasi kuitenkin vain kolme ottelua seurassa ja palasi takaisin Ranskaan US Fontenayn riveihin. Joukkueen riveissä Bitsindou saavutti Ranskan jalkapalloilun amatöörimestaruuden. Kesällä 2013 hän teki sopimuksen englantilaisen puoliammattilaisseura Southall FC:n kanssa, joka pelasi maansa 11. sarjatasolla.


title: David Bitsindou

text: Hyvän syyskauden 2013 jälkeen Bitsindou teki sopimuksen Kakkosessa pelanneen PS Kemi Kingsin kanssa kaudeksi 2014. Bitsindou oli joukkueensa luottopelaajia ja oli nostamassa PS Kemiä Ykköseen kaudeksi 2015 ja edelleen kaudella 2015 Veikkausliigaan kaudeksi 2016, jossa hän pelasi kaikkiaan 29 Veikkausliigaottelua ja teki yhden maalin.,


title: Musudan

text: Musudan on Pohjois-Korean strateginen keskimatkan ohjus, joka perustuu venäläiseen R.27 Zyb-ohjukseen. Ohjusta näytettiin ensi kertaa lokakuun 2010 paraatissa. Mutta yhtään koelaukaisua ei ole tehty. Musdan-ohuksia saattaa olla Iranillakin. Sukellusveneestä laukaistava KN-11-ohjus muistuttaa Musudania.


title: Musudan

text:
Ohjus tunnetaan myös mm. nimillä "Mirim", "BM-25", "Taepodong X", "Nodong-B", "Rodong-B" jne. Ohjus on muunneltu, pidennetty venäläinen R-27 Zyb, joka tunnetaan lännessä myös nimellä SS-N-6 Serb.
Ohjus on liikuteltava ja käyttää nestemäistä polttoainetta. Ohjuksen kantomatka 2500-4000 km, taistelukärki painaa noin tonnin. tarkkuus CEP 1,3 km.


title: Musudan

text: Pohjois-Korea sai ohjuksen perustamiseen tarvittavat tiedot joskus välillä 1992-1998, kun Neuvostoliitto oli romahtanut. Ohjusta ei liene sijoiteltu, mutta sitä on käytetty luultavasti KN-08-ohjuksen kehittämisessä. Musudania muistutata läheiesti Pohjois-Koreansukellusveneestä laukaistava KN11-ohjus.


title: Luettelo Tenavien hahmoista

text: Tämä on luettelo Charles M. Schulzin "Tenavat"-sarjakuvan hahmoista.


title: Luettelo Tenavien hahmoista

text: Hahmojen suomenkieliset nimet tässä luettelossa perustuvat ensisijaisesti Sanoma Oy:n julkaisemaan pokkarisarjaan. Joistain hahmoista on eri suomennoksissa tai sarjan eri osissa käytetty eri nimiä.Ellen ("Eudora", joissain suomennoksissa Maisa (ei liity sarjan tunnetumpaan Maisaan)) on Sallin ystävä. Hänellä on suorana riippuva tumma tukka ja aina päässään lähes silmille vedetty pipo. Hahmo nähtiin ensimmäisen kerran 13. kesäkuuta 1978 ja esiintyi sen jälkeen sarjassa vakiohahmoa 1980-luvun puoliväliin saakka, mutta jäi tämän jälkeen kokonaan pois. Hänet nähtiin viimeisen kerran vuonna 1987. Ellen muistuttaa luonteeltaan Sallia, mutta on hieman vähemmän itsekäs ja ystävällisempi muita kohtaan. Kuten Maisa, hän kutsuu Jaska Jokusta tämän oikealla nimellä eli Jaakoksi ("Charles").


title: Luettelo Tenavien hahmoista

text: Emmi ("Emily", joissain suomennoksissa Elina) on tyttö, joka toimii tanssitunneilla Jaska Jokusen tanssiparina. Hän vaikuttaa pitävän Jaska Jokusesta. Hahmo esiintyi kolmessa tarinassa vuosina 1995, 1996 ja 1999, ensimmäisen kerran 11. helmikuuta 1995. Ensimmäisessä tarinassa vihjattiin, että Emmi on mahdollisesti Jaska Jokusen mielikuvituksen tuote, mutta hahmon myöhemmät esiintymiset vaikuttivat kumoavan tämän oletuksen.


title: Luettelo Tenavien hahmoista

text: Itkupilli-Liisa ("Crybaby Boobie", joissain suomennoksissa Sireeni-Saara) on Ressun ja Raila Rystyn tennisvastustaja, joka valittaa aina kaikesta. Hän esiintyi sarjassa ensimmäisen kerran 5. syyskuuta 1978 ja sen jälkeen vuosien varrella useamman kerran, mutta vain tennikseen liittyvissä stripeissä. Hänen kasvojaan ei koskaan nähdä kunnolla, sillä hänet nähdään aina vain ”huutoasennossa”, jossa vain suu erottuu. Poikkeuksena on 10. maaliskuuta 1997 julkaistu strippi, jossa hänen kasvonsa näkyvät normaalisti viimeisessä ruudussa.


title: Luettelo Tenavien hahmoista

text:
Jaska Jokusen kirjeystävä on ulkomailla asuva lapsi, jonka kanssa Jaska Jokunen on kirjeenvaihdossa. Koska Jaska Jokunen ei pysty kirjoittamaan mustekynällä sottaamatta, hän joutuu kirjoittamaan lyijykynällä, ja tämän vuoksi kirjeystävään viitataan englanninkielisissä stripeissä usein nimellä "pencil-pal" eikä tavanomaisella termillä "pen-pal" (joissain suomennoksissa tämä tämä on käännetty harjoituskirjeystäväksi). Ensimmäinen maininta Jaska Jokusen kirjeystävästä on 25. elokuuta 1958 julkaistussa stripissä. Yhdessä syyskuussa 1994 ilmestyneessä tarinassa paljastuu, että Jaska Jokusella on kirjeystävänä Morag-niminen skotlantilainen tyttö. Tarinasta ei selkeästi ilmene, onko kyseessä sama kirjeystävä, jolle Jaska Jokunen on vuosikymmenten ajan kirjoittanut.
Taiska Jokunen ("Charlotte Braun", toisessa suomennoksessa Jaana Jokila) oli sarjassa lyhyen aikaa vuodenvaihteessa 1954–1955 esiintynyt tyttö. Hänet nähtiin ensimmäisen kerran 30. marraskuuta 1954. Hän puhuu aina sietämättömän kovalla äänellä. Schulz poisti hahmon pian sarjasta saatuaan siitä lukijoilta kielteistä palautetta. Hän myös lähetti hahmon poistamista toivoneelle lukijalle kirjeen, jossa oli piirros Taiska Jokusesta kirves iskettynä päähän. Hahmo oli tämän jälkeen pitkään kokonaan tuntematon, sillä strippejä, joissa hän esiintyi, ei julkaistu uudelleen missään ennen "Complete Peanuts" -sarjan ilmestymistä 2000-luvulla. "Täydelliset Tenavat: 1953–1954" -kirjassa nimi on suomennettu Taiska Jokuseksi, sillä Charlotte Braun on selvästi väännös Jaska Jokusen englanninkielisestä nimestä Charlie Brown.


title: Luettelo Tenavien hahmoista

text: Kaustisen ohella sarjassa esiintyy useita muita lintuja, jotka kuuluvat Ressun johtamaan partiolippukuntaan ja muukalaislegioonapartioon. Lintuhahmoista säännöllisesti esiintyvät Johannes ("Conrad"), Rainer ("Olivier"), Kale ("Bill"), Hanna ("Harriet"), Reima ("Fred") ja Sulevi ("Raymond"). Näistä Johannes, Rainer ja Kale esiintyivät nimettyinä ensi kerran vuonna 1978, Hanna vuonna 1980, Sulevi vuonna 1988 ja Reima vuonna 1990. 1980- ja 1990-luvun stripeissä esiintyi satunnaisesti vielä muita ylimääräisiä lintuja. Kaikki linnut ovat ulkonäöltään identtisiä Kaustisen kanssa, paitsi Sulevi, joka on väriltään tumma. Hanna ja Kale menivät naimisiin vuonna 1983 ilmestyneessä tarinassa. Hanna mainitaan taitavaksi leipojaksi, mutta muuten muilla lintuhahmoilla kuin Kaustisella ei varsinaisesti ole yksilöllisiä ominaisuuksia. Hanna on nimetty Schulzin tuttavan Harriet Crosslandin mukaan.


title: Luettelo Tenavien hahmoista

text: Kutri ("Frieda") on hieman turhamaiselta vaikuttava tyttö, joka esiintyi sarjassa vakiohahmona vuodesta 1961 aina 1970-luvun alkuun saakka, mutta katosi sittemmin kokonaan. Hahmon innoittajana oli Schulzin työtoveri Frieda Rich.


title: Luettelo Tenavien hahmoista

text: Lasten vanhempia ei koskaan näytetä tai nimetä sarjassa, mutta joihinkin heistä viitataan toistuvasti.


title: Luettelo Tenavien hahmoista

text: Jaska Jokusen isä on ammatiltaan parturi, ja hän suhtautuu hyvin intohimoisesti työhönsä. Jaska Jokunen kunnioittaa suuresti isäänsä ja heillä on lämmin suhde keskenään. Hahmo perustuu Schulzin omaan isään, joka oli myös parturi. Jaska Jokusen äiti mainitaan harvemmin.